text:
Hari abagore bahora bahangayitse ngo indaya cyangwa abandi bagore/abakobwa bakiri bato babatwaye abagabo. Niba ushaka gutsinda ikipe muhanganye, kumenya amayeri n’uburyo ikina ni ryo banga rikomeye.
N’ubwo uburaya abantu babufata nk’ikintu kigayitse ariko hari amabanga aba bakobwa bicuruza bagira mu rwego rwo kureshya abagabo umugore yabigiraho na we akaba yabasha gushimisha no kwegukana umutima w’umugabo we.
Iyi nkuru ntigamije kwamamaza cyangwa gushimagiza indaya ahubwo ikigamijwe ni ugufasha abagore bafite abagabo babo batwawe n’indaya, abandi bagore cyangwa inkumi z’ubu. Igamije kandi gufasha abagore kumenya no kwibuka inshingano zabo ndetse no kumenya amayeri abakobwa bigurisha (Indaya) bakoresha mu rwego rwo kurinda bataribwa.
Twifashishije igitabo cyitwa “Nana, Prostituée, putain, Héritaire: Rencontre d’un intime Relationnel peu Banal” cyanditswe na Jaramillo Isabelle. Uyu mwanditsi akaba yarakoze ubushakashatsi ku buzima, imibereho, imikorere y’indaya mu gihe cy’imyaka icumi. Nasomyemo amabanga indaya zifashisha nsanga hari icyo yafasha abagore b’abanyarwandakazi mu buzima bwabo bwa buri munsi.
Dore amabanga zigira kandi yavamo amasomo kuri benshi:
1.Kumenya imiterere y’abagabo
Iri ni ibanga rya mbere indaya zikoresha mu gukurura no kureshya abagabo. Umugabo aho ava akagera,ikegero cyose yaba arimo akunda igitsina gore. Keretse iyo afite ubundi burwayi.
Nubwo ubana n’umugabo wawe, ushobora kuba utarafashe umwanya ngo umwige imiterere ye. Iyo umaze kumenya uko ateye,imitekerereze,imikorere y’umubiri we, umenya n’uko umwifataho. Abagabo bakunda kugira ubushake bwo gukora imibonano mpuzabitsina kenshi ugereranyije n’abagore. Kumutera umugongo buri joro cyangwa kenshi gashoboka uba ukora amakosa ahambaye.
Kumusanganiza ibibazo agikandagiza ikirenge mu rugo uba uhamwangisha ,Kugira agakungu n’abagore bagushuka ni ikosa ukora n’izindi ngeso abagabo banga nkuko twazibagegejeho mu nkuru zatambutse.
2.Kumenya imyenda yabugenewe
Mu bushakashatsi Isabelle yakoze, imwe mu ndaya ibimazemo imyaka 10 yamuhishuriye iri banga. Iyo burya bari murugo baba batandukanye cyane n’uko ubabona ku muhanda. Imyambarire yo mu rugo iba idashamaje ariko iyo bagiye mukazi usanga biyitaho kuburyo buhagije cyane.
Umugore ufite umugabo nawe byamufasha. Niba ugiye kukazi kawe ka buri munsi ambara imyenda igendanye n’akazi kawe. Nugera mu rugo uhindure imyamabaro wambare kuburyo ureshya umugabo wawe ntategeko ribiguhanira.
Abagore benshi bambara nk’indaya batabizi. Ugasanga mu gihe agiye mukazi nibwo aroshyemo imyenda ireshya ndetse ikurura abagabo rimwe na rimwe impenure. Yagera mu rugo ya myenda akayishyira kuruhande. Nyamara cyari igihe cyo kureshya no gukurura umugabo we aho kwirirwa avana hasi abagabo/abasore b’abandi.
Kwiyitaho rero igihe ugiye kujya ahandi hantu hatari mu rugo ariko wagera murugo ntumenye ko ugomba no kureshya umugabo wawe ni ikosa. Yego mwarashakanye ariko aracyakeneye kubona ubwiza bwa kera bwamuteye kuguhitamo mu bandi. Irinde inarashyikiriye/narugezemo. Kuba mubana,niwo mwanya mwiza wabonye wo kwiyitaho no kumwereka ko yashatse kandi yahisemo neza.
3.Isuku
Indaya zaganiriye na Isabelle mu bushakashatsi bwe zamubwiye irindi banga zikoresha:Isuku. Indaya zigira isuku yo mu rwego rwo hejuru. Zikunda kwita cyane ku isuku yo kumubiri. Kwitera ibirungo(Maquillage) ituma asa na bike, kuko baziko abagabo babikunda. Bakunda umugore ugaragara neza,usa neza. Ahandi bibanda ni ku isuku yo mu nzu. Eva umwe mu ndaya wahaye ubuhamya uyu mwanditsi yamutangarije ko udashobora gusanga na rimwe icyumba cye kirimo akajagari,harimo umwanda cyangwa hadateye umubavu uhumura neza. Mugore mwiza ,ite ku isuku y’icyumba cyawe umugabo wawe arusheho kuhishimira buri munsi.
4.Gusasa neza
N’abagore bake bita ku busaswa. Gusasa neza kandi kuburyo buhinduka nabyo bituma umugabo yumva anyuzwe. Uzasasa amashuka amwe ku buryo bumwe ,umwaka ushire undi utahe ,wumva ko biguhesha amanota? Iteka umugabo iyo asanze ibintu byahindutse biramushimisha bikongera n’urukundo mufitanye. Gusasa neza bijyana no gushyira imitako inyuranye mu nzu, mu cyumba. Byaba byiza ushatse itapi yo gushyira mu cyumba . Iri naryo ni ibanga indaya zikoresha. Mugihe cyo gutera akabariro,niba mufite itapi nziza ,mwayifashisha aho guhora mwihera akabyizi ku gitanda gusa. Ibintu bigahora ari bishyashya.
5.Irushanwa
Umugabo mwarashakanye ariko baca umugani ngo umugabo ni umwana w’undi. N’ubwo mwashakanye uracyari mu irushanwa n’abandi bagore batagira abagabo cyangwa babafite, abakobwa bashinyitse amenyo hanze aha bose bashaka kwegukana umugabo wawe. Ikizabigufasha ni ukumufata neza kuburyo badashobora kugeza kurugero ubikora.
Amahirwe ufite mugirana igihe kinini. Aho yirirwa ntimuba muri kumwe,ibigeragezo anyuramo ntubizi ntushinzwe no kubimenya. Ikikureba ni ugukomeza irushanwa. N’ubwo uri umugore mwiza wifuzwa na benshi ,ibikorwa ukorera umugabo nibyo bituma amenya agaciro n’ubwo bwiza bwawe. Indaya iteka iyo zihuye n’umugabo zikoresha uburyo bwose bushoboka ntihazigere undi mugore atekereza. Zikoresha ibikorwa . Kora ibishoboka umugabo wawe abe ari wowe uhora mu bitekerezo bye.
6. Gutera akabariro
Ibanga rya mbere ni ukubanza kumukuramoramo igihunga , umunaniro, ibitekerezo n’ibibazo bimuremereye. Eva umwe mu ndaya zimaze igihe kinini muri uyu mwuga kandi akaba awukora ku buryo bw’umwuga, yasobanuriye uyu mushakashatsi ko bigora gushimisha umugabo mu gitanda ufite ibindi bimuhangayikishije mu mutwe we. Kugira ngo abashe gushimisha umugabo, yamusobanuriye ko agomba gutuma atuza ndetse akabanza akibagirwa ibyo yaje atekereza. Ibi ngo bikorwa amuganiriza neza, amukorakora , amubwira magambo meza kuburyo bimufasha kwibagirwa ibyari bimuhangayikishije.
Umugore wubatse nawe iri banga yarikoresha. Niba umugabo ageze mu rugo wimusanganiza ibibazo ahubwo reka abanze atuze, umubaze uko yiriwe kukazi, uko amerewe, umwihanganishe ibitagenze neza.
Gutegurana kwabashakanye ntibitangirira mu buriri. Burya ngo umugore aba agomba kumva umugabo , kumugira inama aho abona biri ngombwa, n’ibindi bimufasha kumva Atari wenyine kandi akarushaho kumwibonamo.
Nyuma yo kumenya uko utwara umugabo bitewe n’uko aje, hakurikiraho kumwambura imyenda, inkweto, amasogisi. Iri banga indaya zirarisobanukiwe cyane. Abagore kubera ubunebwe no kumva ko bageze mu rugo ntawarubakuramo ,ibi ntibiba bibareba. Ushobora kutaruvamo ariko umugabo wawe agatwarwa n’abandi bagore kandi ibyo usabwa atari ibintu bigoye na gato. Umugore agomba kwigana iri banga bityo akongera urukundo umugabo we amukunda. Bimufasha kandi kumva agushatse kurushaho kuburyo byatuma muhita mukurikizaho igikorwa nyamukuru cyo gutera akabariro. Mu miterere y’abagabo bakunda guhutiraho bashaka guhita birangiriza gahunda yabazanye. Indaya kugira ngo itume wamugabo azahore aza kuyishaka, irabanza ikamuturisha, ikamutegura igihe kinini bityo ya huti huti ikabanza igashira.
Umugore rero niwe ubyungukiramo. Kuko nawe iyo habayeho umwanya munini wo gutegurana, arushaho kugira ubushake no kwibona mu gikorwa. Wituma umugabo aza ngo ahite ahutiraho mutegure, umukorakore, umubwire amagambo meza . Kumukorera ka massage biba ngo ari injyana muntu ,abagabo barabikunda cyane. Niba ufite akanya banza ushyushye amazi uze kumukandisha umumare amavunane. Ni biba ari ibishoboka mwajyana mu bwogero. Muvayo umunaniro washize ndetse n’ubushake agufitiye bwiyongereye ndetse bikaba byamufasha kwitwara neza mu kibuga.Mu gihe kandi muri mugikorwa cyo gutera akabariro , ni byiza gushyiramo umuziki utuje utuma igikorwa kigenda neza kurushaho.
Gutera akabariro amatara azimije, mu kizima hari abagore babikunda. Indaya zo siko zibigenza. Abagabo 90% bakunda ko iki gikorwa kibera ahantu hari urumuri. Umugore ufite umugabo n’ubundi ntacyo aba amuhisha agomba kureka bigakorerwa ku rumuri.
Irindi banga ni ukugerageza gukora uburyo(position) bunogeye umugabo ariko nawe butakubangamiye. Niba rero umutware wawe agusaba ko wamuhindurira ukagira ubunebwe ,ukabona bitamunyuze , hindura ukoreshe uko ushoboye nawe ushyireho akawe .
Ikindi abagore badakunda kwitaho ni ukugaragaza amarangamutima mugihe cy’’igikorwa. Niba muri gutera akabariro ku rugo rwanyu koresha ijwi ryawe umwereke ko uri kunezerwa. Bituma umugabo anyurwa kurushaho ahubwo akongeza n’umuvuduko kuko aba abona ko mwese mwanyuzwe.
Aya ni amwe mu mabanga abakobwa/abagore bicuruza batangarije Isabelle mu bushakshatsi bwe yabakoreyeho. Bagore beza rero ni ahanyu ho kugira ibyo mwiga hanyuma mukamenya gufata neza abagabo. Umugabo uzakorera ibi byose akakunanira ,akarenga akuguca inyuma azaba adashobotse. Izaba ari ingeso yifitiye .


c: text/html

text:
Hamuritswe integanyanyigisho y’Icyongereza izigishwa incuke
Mu gihe integanyanyigisho mu burezi bw’abana b’incuke yari mu Kinyarwanda gusa, kuri ubu hamaze gusohoka indi nteganyanyigisho iri mu rurimi rw’Icyongereza, izafasha abiga ku buryo mpuzamahanga, abashakashatsi n’abaterankunga mu bijyanye n’uburezi.
Ibyo byakozwe n’umuryango Child Fund Rwanda ku bufatanye n’ikigo gishinzwe guteza imbere uburezi mu Rwanda (REB), iyo mfashanyigisho ikaba yagiye hanze kuri uyu kabiri tariki ya 19 Ukuboza 2017.
Umuyobozi mukuru wungirije mu kigo gishinzwe guteza imbere uburezi mu Rwanda akaba ashinzwe ishami ry’integanyanyigisho n’imfashanyigisho, Joyce Musabe yatangaje ko iyo mfashanyigisho ije gufasha abumva ururimi rw’Icyongereza gusobanukirwa neza ibijyanye n’integanyanyigisho nshya (curriculum).
Ibyo ngo bizatuma abaterankunga n’abashakashatsi bajyaga bagorwa no kumva neza ibikubiyemo bazajya boroherwa maze bakomeze kwisanga no gufasha uburezi bw’u Rwanda.
Yagize ati “Iyi Curriculum yahinduwe mu Cyongereza iva mu Kinyarwanda izafasha abarimu bigisha ku buryo mpuzamahanga batayumvaga neza kuko bari bamenyereye kwigisha mu Cyongereza. Izanafasha abashakashatsi n’abaterankunga batayumvaga kuko bakoreshaga Icyongereza, ku buryo bizungura cyane uburezi bw’u Rwanda."
Uwo muyobozi yibutsa ko abana b’incuke kugeza ku mwaka wa gatatu w’amashuri abanza bigishwa mu Kinyarwanda gusa kugira ngo bagire ubumenyi shingiro, bagendeye ku rurimi kavukire rwabo rw’Ikinyarwanda.
Umuyobozi ushinzwe porogaramu mu muryango wa Child Fund Rwanda, Rusamaza Banoge Caleb avuga ko nta mushakashatsi cyangwa umuterankunga uzongera kuzitirwa no kutumva neza iyi nteganyanyigisho kuko iri mu Kinyarwanda no mu Cyongereza, agasaba ko abarimu batangira kujya kuyireba no kuyisunga mu kazi kabo.
Yagize ati “Iyi nteganyanyigisho yahawe abantu bake ubundi REB ni yo iyifite. Izanayishyirwa ku rubuga rwayo rwa interineti ku buryo twizera ko nta muterankunga cyangwa umushakashatsi ushaka gushyigikira uburezi bw’umwana uzongera kugorwa n’ururimi."
Umwe mu barimu wigisha muri TTC Zaza, Bapfakurera Noheli asanga kwifashisha izo ndimi zombi bizafasha kurushaho gusobanukirwa n’ibyo bigisha, kandi ko bizatuma uburezi burushaho gutanga ireme nyaryo bwitezweho.
Yagize ati “Hari ubwo byakugoraga kumenya neza icyo bashatse kuvuga mu nteganyanyisho ariko ubu dufite aho twakwifashisha ngo dusobanukirwe icyo bivuze, abarimu twigisha na bo bakajya kwigisha abana tuzabaha ubumenyi twifashishije izi ndimi zombi ku buryo bworoshye."
Integanyanyigisho ishingiye ku bushobozi yashyizwe ahagaragara mu mwaka wa 2015, ikaba yari iri mu rurimi rw’Ikinyarwanda gusa.
Umuryango w’Abanyakoreya witwa Child Fund ukaba wayishyize mu Cyongereza bitwara amafaranga asaga miliyoni 5RWf, bakaba bafite icyizere ko ku bufatanye na REB ibi bitabo bizagera mu gihugu cyose.
Ibitekerezo ( 1 )
Congratulations to REB and child fund for this high achievement.I think this is a great work in Rwandan education as it will help teachers from abroad and even Rwandan teachers using English language in nursery section to be really on track concerning their job.
Well done.

robotstxt: allowed

filter: keep


text:
Byinshi kuri Moridekayi wagize uruhare mu gutabarwa kw’Abayuda bari kwicwa
Moridekayi yari nka se w’umwamikazi Esiteri. Ni umugabo dushobora kuba tuzi kandi twakwigiraho byinshi n’uburyo twagendana n’umugambi w’Imana mu buzima bwacu bwa buri munsi.
Moridekayi agaragara mu gitabo cya Esiteri 2:5 nk’umuhungu wa Yayiri wo mu babenyamini. Akaba ari we wareze Hadasa ari we Esiteri umukobwa wa se wabo kuko yari imfubyi, ababyeyi be bari barapfuye.(Esiteri 2:7)
Moridekayi yafashe inshingano zo kurera Hadasa. Yamuhaye inama zuzuye ubwenge zo kutavuga ko ari Umuyuda kandi yahoraga amukurikiranira hafi no mu gihe bashakaga uzaba umwamikazi. Hadasa yaje kuba umwamikazi Esiteri, bityo aba umugore w’umwami Ahasuwerusi.
Mu gitabo cya Esiteri 2:19, hatubwirako Moridekayi yakoraga ku irembo ibwami.Yafashije umwami avuga imigambi mibi yose bashakaga kugirira umwami, abibwira umwamikazi Esiteri, maze nawe abimubwirira umwami.(Esiteri2:21-23)
N’ubwo iki gikorwa cyo gutabara ubuzima bw’ umwami cyanditswe, Moridekayi ntiyagihembewe, ntiyigeze ahabwa icyubahiro kubwo kuvuga umugambi mubisha bashakaga kugirira uwo mwami, aho kujya kubiburana cyangwa kubyibutsa, yakomeje gushimishwa no gukora akazi ke ko ku irembo ry’ibwami .
Indangagaciro za Moridekayi zarizigamije guhesha Imana icyubahiro
Umuyuda utararamije(kuramya) abanzi b’abantu b’Imana
Hari umugabo Ahasuwerusi yazamuye mu cyubahiro ku buryo abatware bose n’abantu bose bamwubahaga bakamuramya,ari we Hamani mwene Hamedata, Umwagagi ni ukuvugako yari Umumaleki .Mu gihe abantu bose bamupfukamiraga bakamuramya iyo yabaga anyuze ku irembo, Moridekayi we ntiyigeze amupfukamira, kandi Abamaleki bari abanzi b’Abayuda.
“Uwiteka yarahiriye ko azajya arwanya Abamaleki ibihe byose.” (Kuva: 17:16)
Moridekayi ntiyigeze apfukamira abanzi b’Imana.
Umugabo watinyaga Imana yasabye Esiteri guhaguruka agakoresha umwanya arimo kugirango yuzuze umugambi w’Imana.
Moridekayi yahagaritswe umutima no kumva umugambi mubisha wa Hamani wo kurimbura Abayuda ariko aho kubabara cyangwa ngo atakaze ibyiringiro, yakoze icyo yagombaga gukora ahamagara Esiteri ngo arengere abantu be aribo Bayuda.
Moridekayi yarazi ko Esiteri atapfuye kuba umwami, yarazi ko Imana ari yo yabyemeye kugirango abantu b’Imana bazarokoke abanzi babo nk’uko yabisezeranije, niko kubwira Esiteri amagambo akurikira:
“We kwibwira yuko ari wowe wenyine uzakira mu Bayuda bose kuko uri mu nzu y’umwami, kuko niwicecekera rwose muri iki gihe, nta kizabuza Abayuda gutabarwa bakoroherwa biturutse ku bandi, ariko wowe n’ab’inzu ya so bazarimbuka. Ahari aho icyakwimitse ngo ube umwamikazi, ni ukugira ngo ugire akamaro mu gihe gisa n’iki.”(Esiteri4:13-14)
Iby’ingenzi twamwigiraho:
1. Dukwiye kwita ku miryango yacu
Moridekayi yareze Esiteri nyuma yo kuba imfubyi.Yabaye se, umurinzi we n’umujyanama w’umwamikazi Esiteri, ariko ntiyigeze amusaba inyiturano y’ibyo yamukoreye igihe yamureraga.
2. Dukwiye guha icyubahiro Imana aho kubaha abantu
Moridekayi yashyize ubuzima bwe mu kaga ubwo yangaga gupfukamira umuntu, cyane cyane umuntu wafatwaga nk’umwanzi w’Imana.
Igihe duhuye n’ikibazo cy’uwo dukwiye kubaha hagati y’umuntu n’Imana, dukwiye guha icyubahiro Imana.Tuzahura n’abaturwanya, ariko Imana niyo muyobozi w’ikirenga kandi niyo igenzura buri kintu cyose, ntizigera ireka gutabara abayubashye. Dukwiye rero kuyikurikira kuko niyo irwana intambara iyo ari yo yose.
3. Dukwiye gukora ibyo Imana ishaka ko dukora
Urebye ubuzima bwe, Moridekayi yakoze ibyo umuntu wese utinya Imana akwiye gukora:
•Yafashe inshingano yita ku muryango we.
•Yakomeje gukora akazi ke neza cyane, n’ubwo atahembwe(n’ubwo nyuma yaje guhembwa).
•Yabwiye Esiteri gukora icyo Imana yamushyiriye mu mwanya yari arimo.
Dukwiye kuba abantu bashoboye gukora icyo Imana ishaka, maze na yo ikadutabara mu ngorane zose duhura nazo mu buzima. Tubereyeho gusohoza umugambi w’Imana.
Sophie agakiza.org


text:
Mico The Best benshi bamenyereye mu buhanzi bw’indirimbo mu njyana ya Afro beat, aratangaza ko nyuma y’imyaka 22 Genocide yakorewe abatutsi ibaye asanga abanyarwanda bayirokotse ndetse n’abavutse nyuma yayo bakwiriye kugira uruhare mu bikorwa biganisha ku cyerekezo cya 2020.
Mu butumwa bwihariye nk’umuhanzi yahaye abanyarwanda ubwo yaganiraga na YEGOB, nyuma y’imyaka 22 Genocide yakorewe abatutsi ibaye ,Mico the best asanga hari aho u Rwanda rumaze kuva ariko agasanga hakiri intambwe nanone ikenewe guterwa ikubiyemo n’icyerekezo cya 2020 gikeneweho uruhare rw’abatuye u Rwanda kugira ngo babashe kuyigeramo neza uko bikwiriye.
Mico The best asanga kandi bitareba abato gusa ahubw binareba n’abakuze ingeri zose kugira ngo iyi ntego uru Rwanda rwihaye ibashe kugerwaho.yagize a&â€Numva ubutumwa nagenera abanyarwanda muri rusange ari uko twakibuka ariko tugakomeza twiyubaka ,ariko nanone icyo nashyira imbere nuko intumbero u Rwanda rwihaye ya viziyo(soma Vision)2020 urubyiruko ndetse n’abashesha akanguhe bafatanya n’ubuyobozi kugira ngo tubashe kuyigeraho â€
Rebe ubutumwa Mico The Best yageneye abanyarwanda muri ibi bihe turimo byo Kwibuka ku nshuro ya 22


text:
Guverineri w’Intara y’Amajyaruguru Gatabazi Jean Marie Vianney yahigiye ko Intara ayoboye igomba kuba iya mbere mu mikino yo gusiganwa ku maguru (Athletisme)
Uyu muhigo Guverineri yawuhigiye imbere ya Minisitiri y’umuco na Siporo, Uwacu Julienne n’ imbere y’Abanyarurindo kuri uyu wa Gatandatu tariki ya 20 Mutarama 2018 , ubwo Uyu Minisitiri yari yagiye gutangiza siporo rusange muri aka karere ka Rulindo.
Nyuma yo kuzamuka umusozi utoroshye bagakora urugendo rurenga ibirometero bine kugira ngo bagere ku kibuga bagombaga gusorezaho , umuyobozi w’ Intara y’Amajyaruguru Gatabazi JMV, yahise yiyemeza ko agiye gukora iyo bwabaga akazamura umukino wo kwiruka n’ amaguru ku buryo ugomba kuba umwihariko w’ intara y’ Amajyaruguru ndetse n’ abahakomoka bakaba bazamura ibendera ry ‘ u Rwanda babikesheje uyu mukino.
Guverineri Gatabazi atanga ubutumwa, yiyemeje impinduka muri Siporo y’Amajyaruguru
Akomeza avuga ko intara ayoboye igomba kwitabira siporo kuva hejuru kugera ku rwego rw’umudugudu , aho buri muyobozi aba asabwa gutanga raporo ku muyobozi umukuriye y’uko siporo yagenze . Ikindi ni uko iyi siporo rusange igomba kujya ikorwa kabiri mu kwezi kugira ngo irusheho kugirira akamaro abayikora.
Ibi kandi byongeye no gushimangirwa na Minisitiri wa siporo n’ umuco aho yibukuje abaturage b’akarere ka Rulindo ko bagomba kubyaza umusaruro imiterere ya ko igizwe n’ imisozi miremire.
Yagize ati "Iyi misozi ntimugomba kuyibyaza umusaruro w’ ubuhinzi gusa, ahubwo munagomba kuyifashisha mwitoza kwiruka maze siporo nayo ikababera akazi kabateza imbere.”
Abakoze iyi Siporo batereye imisozi ya Rulindo
Akarere ka Rulindo kabaye aka Kane muri iyi ntara gatangirijwemo iyi siporo igenewe bose nyuma y’ uturere twa Musanze, Burere na Gicumbi.
Iyi siporo rusange imaze kumenyerwa nka "Car Free Day" , yari imaze kumenyerwa ko ari iyo muri Kigali , ariko ubu yatangiye no kugezwa mu turere two mu cyaro ndetse hakaba hariho n’ intego yo kuyigeza mu gihugu hose
Nyuma yo kwiruka bakoze imyitozo ngororamubiri, umuti ukomeye ku ndwara zitandura


text:
Abayobozi b’amatorero ya Gikristo yibumbiye mu: Inama y’Abaporotesitanti mu Rwanda (CPR), Ihuriro ry’Amatorero y’Ivugabutumwa mu Rwanda (AER), Inama y’Abepiskopi Gatolika mu Rwanda (CEPR), Ihuriro ry’Amatorero Yavutse ubwa Kabiri (FOBACOR),Ihuriro ry’Amatorero ya Angilikani mu Rwanda (PEAR), Ihuriro "SEL et LUMIERE",Ihuriro ry’Amatorero Avuguruye mu Rwanda (FEPR) n’Ihuriro ry’Impuzamatorero "PEACE PLAN/PDM" , bahuriye mu nama yabereye kuri Sports View Hotel tariki 10/02/2012 kugira ngo bagaragarize abanyarwanda muri rusange, Leta y’u Rwanda ndetse n’amahanga aho Itorero rya Gikristo rihagaze ku kibazo cyo gukuramo inda ku bushake n’ikibazo cy’ubutinganyi. Iyi nama yatangijwe na Perezida wa CPR Mgr. Alexis BILINDABAGABO.
Twibutse ko iyi nama atari iyambere kuri ibi bibazo dore ko hari n’izindi zayibanjirije muri urwo rwego rwo kurwanya ibyo bihanda byugarije umuryango, umuco nyarwanda ndetse n’itorero.
Mu biganiro byabo, abayobozi b’amatorero na Kiriziya Gaturika bagaragaje ko ubutinganyi no gukuramo inda ku bushake ari icyaha gikomeye mu bemera Imana nk’uko tubisanga mu Bitabo Byera nka BIBILIYA; urugero ni mu bitabo bikurikira: Abalewi 18:22; 20:13; 1 Abakorinto 6:9 n’ibindi bitugaragarira neza.
Muri iyi nama yamaze hafi umunsi wose, abayitabiriye baboneyeho umwanya wo gukurikirana ibiganiro bitatu byatanzwe n’impuguke zitandukanye mu rwego rwo kubafasha gusobanukirwa neza imiterere y’ikibazo. Ibiganiro byatanzwe ni ibi bikurikira:
- Amategeko, Umuco n’Iyobokamana: Aho bihurira n’aho bigonganira
- Imiyoborere myiza (Amatorero na Leta)
- Inyigisho ku ubutinganyi. Nyuma yo kungurana ibitekerezo ku biganiro byatanzwe no ku ngingo nkuru zatumye inama iterana, Abavugizi b’amatorero ya Gikristo mu Rwanda n’aba Kiriziya Gatulika bafashe imyanzuro y’ingenzi ikurikira:
A) Imyanzuro rusange:
- Kurushaho kwiyemeza kuba urumuri rw’isi muri rusange n’urw’u Rwanda igihugu cyacu by’umwihariko.
- Mu byo dukora byose tugomba kurushaho kurangwa no gukunda Imana, gukunda igihugu cyacu no guhesha Imana icyubahiro.
- Kwibuka ko iyo amategeko y’Imana anyukanyutswe, uburenganzira bwa muntu buhazaharira.
- Kwishakamo indorerezi mu Nteko Ishinga Amategeko kugirango zige zikurikiranira hafi imishinga y’amategeko kugira ngo tujye dushobora kuyatangaho ibitekerezo byacu amazi atararenga inkombe.
- Kurushaho gushishikariza abadepite n’abasenateri bakomoka mu matorero yacu kubahiriza umuco w’Imana ugaragarira mu Byanditswe Bitagatifu mu gihe biga amategeko.
- Kurushaho kugira uruhare mu burere n’uburezi byiza by’abana n’urubyiruko baboneka mu matorero yacu.
- Kurushaho gukora Ivugabutumwa rihindurira Imana imitima y’abo tububwira no kubigisha kumenya no gukomera ku Ndangagaciro dusanga muri Bibiliya, Ijambo ry’Imana.
- Gushaka igihe cyose bishoboka ibiganiro n’abayobozi bakuru b’igihugu cyacu kugira ngo tubagezeho imyanzuro y’iy’inama n’ibindi bitekerezo byose byatuma igihugu cyacu gitera imbere mu nzego zose kandi ku buryo buhesha Imana icyubahiro.
- Gukomeza guhura kenshi muri uru rwego kugira ngo dusengere hamwe kandi turusheho kuba ijwi ry’ubuhanuzi mu Rwanda no gushyiraho za komisiyo tekinike zinyuranye zo kudutegurira ingingo tuzajya tuganiraho.
- Abavugizi ba Kiliziya, amatorero n’imiryango y’ivugabutumwa mu Rwanda biyemeje kuzajya bahura kabiri mu mwaka n’ikindi gihe bibaye ngombwa.
B) Imyanzuro ku kibazo cyo gukuramo inda ku bushake :
- Gukomeza gukora ubushakashatsi ku ngaruka mbi ziterwa no gukuramo inda ku bushake.
- Kongera kwamagana twivuye inyuma icyaha cyo gukuramo inda ku bushake.
- Kuzategura imfashanyigisho ihuriweho n’abavugizi ba Kiliziya, amatorero n’imiryango y’ivugabutumwa mu Rwanda yabafasha kurwanya gukuramo inda ku bushake.
- Gusaba amatorero yacu kurushaho gusengera:
- U Rwanda rwacu ngo ruhore mu biganza by’Imana.
- Inzego zose zifite uruhare mu gushyiraho amategeko kugira ngo zishyireho amategeko atabangamiye ubusugire bw’abanyarwanda.
- Gusenya imyuka mibi ituma ibihugu bikomeye bihatira ibihugu bikenye kwemerera abaturage babo gukuramo inda ku bushake ngo bikunde bibone imfashanyo.
- Kurushaho gusobanurira abakristo tubereye abayobozi kurushaho
- kumenya ko gukuramo inda ku bushake ari icyaha kandi ko kibangamiye cyane ubusugire bw’umuryango n’imyororokere y’abantu.
- Kurushaho gukora Ivugabutumwa rihindurira Imana imitima y’abo
- tububwira no kubigisha kumenya no gukomera ku Ndangagaciro dusanga muri Bibiliya, Ijambo ry’Imana.
- Gushyiraho gahunda zifatika zo kwiyegereza, kugira inama no gufasha abamaze kugira ibyago byo kugwa mu mahano yo gukuramo bushake.
C) Imyanzuro ku mahano y’ubutinganyi :
- Kongera kwamagana twivuye inyuma icyaha cy’ubutinganyi.
- Kuzategura imfashanyigisho ihuriweho n’abayoboke ba Kiliziya,
- amatorero n’imiryango y’ivugabutumwa mu Rwanda yabafasha kurwanya
- ubutinganyi.
- Gukora inyandiko irambuye yerekana aho duhagaze mu gukomeza
- kwamagana amahano y’ubutinganyi.
- Gukoresha Itangazamakuru riboneka, mu gihugu cyacu, mu
- kwamagana amahano y’ubutinganyi .
- Gusaba Inteko Ishinga Amategeko Imitwe yombi kugaragaza ku buryo
- butaziguye, mu gitabo cy’amategeko ahana ko ubutinganyi ari ikizira, kandi ari I cyaha gihanwa n’amategeko y’u Rwanda kuko bubangamiye cyane ubusugire bw’umuryango mu myororokere y’abantu.
- Gushyiraho gahunda zifatika zo kwiyegereza, kugira inama no gufasha
- abamaze kugira ibyago byo kugwa mu mahano y’ubutinganyi.
- Kurushaho gusobanurira abakristo tubereye abayobozi kurushaho
- kumenya ko ubutinganyi ari icyaha kandi ko kibangamiye cyane ubusugire bw’umuryango n’imyororokere y’abantu.
- Gukomeza gukora ubushakashatsi ku ngaruka mbi ziterwa n’ubutinganyi.
Kanda hano usome imyanzuro yose
Par : RÉDACTION CPR
Le : 2017-11-15T12:00:00+01:00


text:
Kiliziya Gatolika mu Rwanda iramagana bikomeye icyaha cyo gukuramo inda gikomeje gufata indi ntera ahanini bitewe n’uko ngo amategeko agenda acyoroshya.
Ibi bigaragara mu itangazo RWANDADAILY NEWS ifitiye kopi, ryasinyweho n’Abepisikopi 9 barimo Filipo RUKAMBA, Perezida w’Inama y’Abepisikopi Gatolika akaba n’ Umushumba wa Diyosezi ya Butare.
Nk’uko bigaragara muri iri tangazo Kiliziya yemeza ko icyaha cyo gukuramo inda ari ukwica umuziranenge udafite uburyo bwo kwirwanaho kandi kenshi akavutswa ubuzima n’abari bafite inshingano zo kumurengera nk’ababyeyi cyangwa abashinzwe kubungabunga ubuzima muri rusange.
Ni muri urwo rwego kiliziya isaba abarebwa n’icyo kibazo bose, cyane cyane abiga bakanashyiraho amategeko igihugu kigenderaho, abakora mu by’ubuvuzi, n’umuryango w’abanyarwanda muri rusange, kudaha urwaho icyahungabanya cyose ubuzima bwa muntu kuva agisamwa.
Itangazo riti: “Muribuka ko ku itariki 17 Ukuboza 2010 twabagejejeho ubutumwa ku byekerekeye kurengera ubuzima no kwamagana icyaha cyo gukuramo inda.
Twongeye gusaba kandi abakristu bose, by’umwihariko ababyeyi n’abarezi, guhuza imbaraga mu kurwanya icyorezo cy’ubusambanyi n’icyaha cyo gukuramo inda, cyane cyane mu rubyiruko. Nta mpamvu n’imwe ishobora kuba urwitwazo rwo kuvutsa ubuzima umwana wasamwe.”
Kiliziya yamaganye icyaha cyo gukuramo inda mu gihe ingingo y’165 mu gitabo cy’amategeko ahana ibyaha mu Rwanda rivuga ko “Nta buryozwacyaha ku mugore no ku muganga wakuyemo inda bitewe n’imwe mu mpamvu zirimo izo kuba umugore yatwaye inda atayishaka kubera gukoreshwa imibonano mpuzabitsina ku ngufu,Kuba yarashyingiwe ku ngufu ,kuba yatewe inda n’uwo bafitanye isano ya hafi kugera ku gisanira cya kabiri,kuba inda itwiswe ibangamiye cyane ubuzima bw’umwana cyangwa umubyeyi.”


text:
Ku nkunga ya RGB na UNDP , Imena Cultural Troupe ikomeje gutoza umuco n’indangagaciro mu bigo by’ amashuri – AMAFOTO
Ku nkunga y’ Ishami ry’Umuryango w’Abibumbye rishinzwe Iterambere (UNDP) n’urwego rw’igihugu rw’ imiyoborere, RGB, itorero Imena Cultural Troupe rikomeje gutoza abana umuco mu bigo by’amashuri binyuranye.
Abana bo mu bigo bya GS Byuma Imena cyo mu Karere ka Gicumbi, GS Nyamata Catholique na GS Akumunigo giherereye i Nyamirambo nibo bari kwigishwa muri iyi gahunda ikozwe ku nshuro ya 2. Bwa mbere iyi gahunda Imena Troupe yari yayikoze mu mwaka wa 2015.
Abana bo muri ibi bigo batozwa Kubyina, imivugo, kumenya gushushanya inkuru , ikinamico n’ibindi bifitanye isano n’umuco nyarwanda. Batozwa kandi gukunda igihugu, kumenya uburenganzira bw’ikiremwa muntu, uburenganzira bw’abana, n’indangagaciro na kirazira. Indirimbo n’indi mikino batozwa byibanda kuri izi ngingo zavuzwe haruguru.
Semanza yatangarije Rwandamagazine.com ko bifuza ko iyi gahunda izagera mu bigo byinshi mu gihe abaterankunga bazakomeza kubafasha muri iki gikorwa.
Umuyobozi wa GS. Akumunigo Rwandamagazine.com yasuye , yatangaje ko mbere abanyeshuri bakundaga kubyina imbyino za Kinyarwanda ariko bakagorwa no kubura ababatoza ndetse n’ibikoresho. Gusa avuga ko aho Imena Cultural Troupe itangiye kwigisha abanyeshuri, ngo bimaze kugira umumaro ukomeye cyane.
Yashimye kandi UNDP na RGB bagize uruhare ngo amasomo ajyanye n’umuco agere ku bana.
MU MAFOTO, Rwandamagazine.com yasuye GS. Akumunigo abana bari kwitoza
Umwe mu batoza aberekera
Baracyari bato kandi babikora babikunze
Abayobozi baje kureba uko abana bitoza
Baragororotse, gusimbuka ntibibagora
Bagenzi babo baba baje kureba uko bitoza
Bitoje biryohera ababirebaga, Semanza Jean Baptiste (Jaba Star) ukuriye Imena bimwanga mu nda
Ushinzwe imyitwarire y’abana na we yifatanyije n’abana mu myitozo yabo
Umuyobozi wa GS.Akumunigo avuga ko gutozwa bifasha cyane abana
Umwana washushanyije asobanura igihangano cye
Photo:RENZAHO Christophe


text:
Nanduje umugabo wanjye SIDA none nabuze aho nabihera ngo mbimubwire
Naciye umugabo wanjye inyuma nandura SIDA
Nzabwire umugabo wanjye ko nanduye cyangwa nzamwihorere?
Umukunzi w’urubuga Umuryango.rw yaratwandikiye atugezaho ikibazo kimukoreye cyo kuba akeka ko yanduje umugabo we SIDA nyuma yo kumuca inyuma akaba agusaba inama y’uko yabyitwaramo.
Yagize ati:
Muraho basomye beza b’uru rubuga. Nabonye mugira inama abandi none nanjye ndabagannye kugirango mumfashe mumpe inama zatuma nsohoka mu kibazo kinkomereye ku buryo nsigaye ntekereza no kwiyahura.
Ikibazo cyanjye rero giteye gitya: Byatangiye umugabo w’incuti yacu anyikundishwaho nkumva ari ibisanzwe kuko yari incuti y’umuryango. Nyuma y’igihe yaje gucunga umugabo wanjye adahari aza kunsura murumva ntacyo yikekaga nyine n’uwari kuhamubona nta kibazo yari kubibanamo. Nk’uko bisanzwe twaraganiriye gusa aza kunyerurira ko ankunda. Twaganiriyeho umwanya gusa nanjye si nzi uko byagenze rwose nashidutse turyamanye.
Kuva uwo munsi nabuze amahoro kuko numvaga nakoze amahano ndetse nahemukiye umugabo wanjye dore ko ntacyo namuburanye. Nyuma yo kurwana n’umutima naje kwiyemeza kujya kwa muganga kwipimisha ngo ndebe niba nta ndwara yanteye maze nsanga yaranyanduje SIDA. Ikibabaje ni uko nari naramaze kuryamana n’umugabo wanjye ku buryo ubu mfite ubwoba ko na we namwanduje.
Ubu sinkirya ngo bimanuke ndara nibaza nkirirwa nibaza byarancanze kandi umugabo nawe atangiye kujya akeka ko hari ikitagenda kuko byananiye kubimuhisha. Murumva na mwe ko bigoye rwose.
Kuri ubu numva namubwira ibyambayeho ariko nabuze aho nabihera pe, iyaba ari ukumuca inyuma gusa hatarimo iyo kabutindi ikindi nibaza ndamutse nsanze naramwanduje uko nakwifata, icyo nabwira abana banjye, umuryango mbese mba numva nenda gusara neza neza. Hari ubwo numva nakwiyahura bikarangira ariko na byo nabiburiye imbaraga cyane cyane kuko numva abana banjye ntaho naba mbasize ntazi ko na se wa bo nibura ari muzima.
None rero bavandimwe nimumfashe mungire inama kandi mumbabarire rwose ntimuntuke ndabizi ko nakosheje ndetse nakoze ibidakorwa ariko mumbabarire ntimunsonge pe. Mbaye mbashimiye Imana ibahe umugisha.
Yewe inzira zose utabimubwiye wasanga zifunze funga umwuka umubwire byose uraruhuka usigare urwana nimiti wikureho icyo cyaha mubwire nawe atangire afate imiti humura mwarabyaranye kandi azi abagabo uko bateye azakubabarira tinyuka umubwire .
Umva mada inama nakugira nuko uzashirika ubwoba ukabimubwira kuko niyo yaba ataranduye nubundi muzakomeza muryamane nkumugabo numugore nubundi wazamwanduza. Bimubwirerero ajyekwipimisha nasanga arimuzima ajye ukoresha agakingirizo kdi nanakwirukana ubwoniko Imana uzaba yabishatse kuko ikigeragezo cyose kibagihetse igisubizo murakoze
Ni byiza ko utekereza ko wahemutse kdi natwe ntituri bamiseke ugoroye kuburyo hari uwagutera ibuye !!!! Gerageze ushake uburyo wowe nu mugabo wawe mwajya kwipimisha nugira amahirwe ugasanga ari muzima uzamubwize ukuri uramutse usanze yaranduye uzabanze wiyakire nawe umufashe kubyakira gusa ukuri Ku mahano wakoze ukugumane!! Biragoye gusa nta gihe umuti uryoha!!!!
Njye ndumva wamureka kuko yahita akubaza uwo mwaryamanye wamuvuga bigatera ikimbirane rishobora kugira ingaruka mbi kuri wowe n’uwo mugabo cg umugabo wawe agahita agutanga kwiyahura
gusa ugashaka uburyo bwose mutakongera kubya kuko umwana wanduye ni ukumutera agahinda


text:
Pasiteri Tola Olukilede ni we watangije Umuryango w’Ivugabutumwa ryo gukiza Isi (Heal the World Movement), umaze kugaba amashami mu bihugu bitandukanye bya Afurika birimo n’u Rwanda.
Ubwo yari mu giterane cy’iminsi itatu cyaberaga mu Rwanda, Pasiteri Olukilede, yashimye uko u Rwanda rwafashe umwanzuro wo kugira insengero ziteguye kandi ziri ahantu heza.
Yagize ati “Narumvise ngo mu Rwanda Leta yafashe ingamba zo gufunga insengero zitujuje ibisabwa. Ndagira ngo mbabwire ko Leta yanyu ari umubyeyi kandi ureberera abana neza ku buryo gufata iki cyemezo aribyo gushimwa. Nta mpamvu y’uko ahantu hahurira abantu b’Imana hagomba kuba hadatunganye neza.”
Yakomeje avuga ko hari abavugabutumwa bamuhamagaye bamusaba kubasengera nyuma yo gufungirwa insengero.
Yagize ati “Hari abakozi b’Imana b’aha mu Rwanda tuziranye bansabye inkunga y’amasengesho ngo kuko Satani ari gutuma bafungirwa insengero. Icyo gihe narababwiraga ngo abakozi b’Imana bo mu Rwanda mukwiye kwiga gushaka ikindi mukora mudashingiye ku maturo gusa kuko ubukene nibwo bubavugisha ibyo naho ubundi ibyo Leta yanyu ibasaba ntabwo bigoye.”
Iki giterane cyazanwe mu Rwanda ku nshuro ya gatatu, cyabereye ku rusengero rwa UEBR mu Mujyi wa Kigali kuva ku wa 3 Mata gisozwa kuri uyu wa 6 Mata 2018. Cyitabiriwe n’abantu bavuye mu bihugu birimo Nigeria, Kenya, Uganda, u Burundi n’u Rwanda, cyari gifite intego igira iti “Iyubatse ibintu byose” (Abaheburayo 3:4).
Inyigisho zitangirwamo zigira akamaro ku muryango Nyarwanda kuko mu 2016, umwe mu bumvise amagambo yavugiwemo yibanda ku ku kugira intego mu buzima, gukoresha imbaraga no gutera imbere mu buryo bw’umwuka n’ubw’umubiri yabaye rwiyemezamirimo, ufite umuryango utegamiye kuri Leta witwa “Ejo heza Foundation.”
Muri Gashyantare uyu mwaka nibwo zimwe mu nsengero zitari zujuje ibisabwa zatangiye gufungwa mu nkubiri yatangiriye mu Mujyi wa Kigali, ikomereza no mu bindi bice by’igihugu.
Urwego rw’Igihugu rushinzwe Imiyoborere (RGB) rufite amadini mu nshingano, rwatangaje ko izafunzwe ari insengero zidafite ubwiherero cyangwa n’izibufite bukaba ari buke cyane, izitagira amazi, iziganwa n’abantu batunze imodoka ntibabone aho bazishyira, izidafite ibitangira urusaku (sound proof) n’ibindi.
Mu igenzura IGIHE yakoze muri Werurwe, yasanze mu Rwanda hose insengero zari zimaze gufungwa zirenga 6315. Mu mujyi wa Kigali honyine hari hamaze gufungwa izisaga 700. Imibare yakusanyijwe mu ntangiriro za Mata 2018, igaragaza ko insengero 49 mu zisaga 700 zari zarafunzwe mu Mujyi wa Kigali kubera kutuzuza ibisabwa zafunguwe.


text:
Mu kiganiro n’abanyamakuru kuri uyu wa Kabiri, Mininfra yavuze ko yatangiye gukora ibishoboka byose kugira ngo uyu umuhanda wongere kuba nyabagendwa, nyuma yo kwangizwa n’imvura, byanatumye amakamyo abuzwa kuwunyuramo.
Umunyamabanga wa Leta muri Minisiteri y’Ibikorwa Remezo, Ushinzwe Ubwikorezi, Uwihanganye Jean de Dieu, yavuze ko bigaragara ko umuhanda Kigali-Gatuna wangijwe n’imvura, ndetse yaje mu kiganiro avuye aho byabereye mu Murenge wa Cyumba, Akarere ka Gicumbi nko mu kilometero kimwe uvuye ku mupaka wa Uganda.
Yavuze ko kubera imvura ikomeye iri kugwa, ku Cyumweru aribwo igice kimwe cy’uwo muhanda cyanyereye, ku wa Mbere birakomeza ariko kuri uyu wa Kabiri bisa n’ibyahagaze.
Yakomeje agira ati “Ni ahantu tuba twaratsindagiye hafi y’igishanga, haruguru yaho hakaba imisozi. Imvura yakomeje kuhagwa cyane amazi yinjiramo harimo n’ayo mu gishaga arimo azamuka, hakaba n’ayo mu misozi ajyamo. Iyo bihuye byose rero bituma umusingi ugize umuhanda udakomeza gukomera. Iyo urebye ubona ariyo mpamvu.”
Mu cyumweru kimwe uraba nyabagendwa
Uwihanganye yavuze ko mu byakozwe bwangu, imodoka nini ziva cyangwa zijya muri Uganda zanyujijwe ku yindi mihanda igana ku mipaka wa Kagitumba na Cyanika ariko imodoka nto n’izitwara abagenzi zirakomeza kuhaca.
Yasobanuye ko batashatse ko imodoka nini zikomeza kuhanyura kuko hari kwangirika kurushaho, ahubwo hashyirwaho ingamba zo kuhakora byihuse.
Yakomeje agira ati “Ubu tuvuyeyo twatangiye kuhakora, imashini zatangiye kuhaza, abakozi, imirimo y’ibanze yatangiye, dutekereza ko turi bukoreshe imbaraga zose ku buryo nibura ku wa Mbere umuhanda uzaba wongeye kuba nyabagendwa ku modoka zose.”
Yanavuze ko hari imiryango umunani irimurwa kuko bitewe n’umuhanda wagiye bashobora kugira ikibazo, hakiyongeraho ko no mu kuwagura hari imitungo yabo iragerwaho.
Minisitiri w’Ibikorwa remezo, Amb Gatete Claver, yagize ati “Turafatanya na Minisiteri y’ubutegetsi bw’igihugu kugira ngo icyo kibazo gikemuke ndetse babone n’indishyi, ku buryo nta kibazo gihari kuko ni inshingano za leta kugira ngo tubiteho.”
Hagiye gusuzumwa niba nta zindi mpamvu zihishe inyuma yo gusenyuka utamaze igihe wubatswe
Mu cyumweru gishize Guverinoma yatangaje ko kuva muri Mutarama imihanda 25 yo ku rwego rw’igihugu yangiritse igahita isanwa; naho imihanda 44 yo ku rwego rw’uturere yarangiritse, 40 ihita iba nyabagendwa ariko indi ine yari itarasanwa. Ibyo bigatuma hibazwa niba nta yubatswe nabi ku buryo imvura yasanze imwe idakomeye.
Umunyamabanga wa Leta muri Mininfra yavuze ko umuntu atahita amenya niba hari uruhare uwahawe isoko ryo kubaka umuhanda Kigali –Gatuna abifitemo, kuko iyo umuhanda ugiye kubakwa, mu bipimo byibandwaho harimo amazi agera aho hantu, ariko bigaragara ko imvura yagiye yari itarabaho mu myaka 36 ishize.
Yakomeje agira ati “Bivuze ko ibipimo abubatse umuhanda bari bafite, utahita uvuga ako kanya ko aribo bafite ikosa kubera ko imvura dufite ubu idasanzwe. Navuga ko tugiye gukora isesegura mu bijyanye na tekiniki muri icyo kibazo, igisubizo kikaba arimo kizava.”
Yakomeje agira ati “Turabikoraho iperereza, ariko dutekereza ko impamvu nyamukuru ari ibi bihe turi kunyuramo.”
Minisitiri Gatete yavuze ko ingaruka z’imihindagurikire y’ibihe zitakiri mu mvugo ahubwo ziri kwigaragaza kurusha ikindi gihe icyo ari cyo cyose.
Yakomeje agira ati “Uwo muhanda wubatswe na Strabag ku nkunga y’Umuryango w’Ubumwe bw’u Burayi kandi ni umuhanda wari ufite ikigo gikurikirana uko wubakwa, guverinoma yarabikurikiranga, ariko ibyabaye muri uyu mwaka ntabwo bisanzwe, si imvura isanzwe kandi yagize ingaruka ku bintu byose birimo amashanyarazi, amazi, imihanda, imyubakire, ibintu byose.”
Guverinoma y’u Rwanda ivuga ko nibura hakenewe miliyari 13 Frw kugira ngo isane ibiraro n’imihanda y’uturere bigenda bisenyuka, naho mu gusana imihanda y’igihugu hakaba hakenewe agera kuri miliyari 9 Frw.
Indi nkuru wasoma: Amakamyo ava i Kigali ajya muri Uganda yahagaritswe kunyura i Gatuna


text:
Imitwe abakobwa b’ikigihe basigaye bakoresha kugira ngo babone amafaranga mu buryo bworoshye bayahawe n’abahungu cg abagabo bimwe bizwi nko Gukura ibyinyo akenshi bigaragara cyane mu bakobwa bo mu mujyi wa Kigali aho usanga bamwe batanafite akazi cyangwa bakiri ku ntebe y’ishuri bafite ibikoresho bihenze nk’amaterefone cyangwa imyenda bahora bahinduranya kurusha abakorera amafaranga bizwi neza, ukibaza aho bakuye ubushobozi bwo kwigwizaho iyo mitungo ndetse n’ababyeyi babo ugasanga barayobewe(...)
Imitwe abakobwa b’ikigihe basigaye bakoresha kugira ngo babone amafaranga mu buryo bworoshye bayahawe n’abahungu cg abagabo bimwe bizwi nko Gukura ibyinyo akenshi bigaragara cyane mu bakobwa bo mu mujyi wa Kigali aho usanga bamwe batanafite akazi cyangwa bakiri ku ntebe y’ishuri bafite ibikoresho bihenze nk’amaterefone cyangwa imyenda bahora bahinduranya kurusha abakorera amafaranga bizwi neza, ukibaza aho bakuye ubushobozi bwo kwigwizaho iyo mitungo ndetse n’ababyeyi babo ugasanga barayobewe aho abana babo bakura ubushobozi bwo kugura ibyo byose baba bafite bagahitamo kwinumira baka ruca bakarumira.
Nubwo bamwe batabivumbura hakiri kare iyo bakundana n’abakobwa bameze nk’aba, hari abandi babifata nk’ ubutekamutwe bukorwa n’urwo rubyiruko rw’abakobwa kugira ngo babashe gukuraho umusore amafaranga.Muri ibi bihe rero umusore wese agambo kureba kure ndetse akaba maso hakanakoreshwa ubushishozi buhambaye kuko utabyitondeye wasanga utwawe tuhashiriye cyangwa bikagutera kuzinukwa igitsina gore burundu.ariko ku rundi ruhande usanga bamwe mu bagabo ibyo ntacyo bibabwiye icyo bapfa gusa ari uko amutekaho iyo mitwe ariko akamukorera icyo aba amwifuzaho mbega bikamera nko kugura.
Iyi niyo mitwe basigaye bakoresha ngo bacyucyure umuhungu utwe asigare amara masa:
1.Abwira uwo abeshya ngo arakunda ngo sheri “Ndatwite”
Abakobwa bakura ibyinyo bakunze kubeshya abasore ko batwite kugira ngo babone uko babasaba amafaranga yo kujya kwa muganga, cyangwa se kugira ngo babone uko bagura ibyo kurya kugira ngo umwana azakure neza. Iyo umusore adafite gahunda yo gufasha uwo yateye inda, akora uko ashoboye akamuha amafaranga yo gukuramo iyo nda. Hari abakobwa baka abasore amafaranga yo gukurishamo inda kandi badatwite.
2.Tugiye gutandukana kuko utanyitaho
Hari abakobwa babura aho bahera ngo babashe kubona amafaranga bifuza ku musore cyangwa umugabo bacuditse, maze bagahitamo kumubwira ko igisigaye ari ubutandukana urukundo rwabo rugasenyuka kuko ngo nta kintu gifatika umusore amukorera. Hari bamwe mu basore bahita barekura akayabo kugira ngo urukundo rudasenyuka.
3.Ndarwaye nabuze uko njya kwa muganga
Hari bamwe mu bakobwa babeshya abakunzi babo ko barwaye indwara nabo bayobewe iyo ari yo, bigatuma babasaba ubufasha bw’amafaranga ngo babashe kujya kwivuza kandi nyamara batarwaye. Iyo umusore abyumvise rero hari uhita amwoherereza amafaranga ngo ajye kwivuza, ayo akaba arayariye.
4.Banyibye cyangwa natakaje telefone yanjye
Aya mayeri bayakoresha akenshi igihe yivanye ku murongo abishaka aho ashobora guhindura indi nimero umuhungu atarasanzwe azi maze yamushaka akamubura,cyera kabaye agatira telefone akamubwira ibyago yahuye nabyo ko yayitaye akaba abonye aho ahera agusaba ko niba umukunda koko wamufasha akabona indi bityo kubera kugira impuhwe kw’abahungu no kudashishoza akamuha amafaranga akagura indi kugirango babashe kujya bavugana.Nyuma wamara kumuha amafaranga yo kugura indi, iya mbere akayigurisha cyangwa akazakubwira ko yaje kuyibona.
5.Nabuze amafaranga yo kwishyura inzu
Hari n’abakobwa bikodeshereza amazu nk’abanyeshuri cyangwa batari abanyeshuri nabyo birashoboka,ugasanga igihe akeneye amafaranga, ariyambaza umukunzi we ngo amufashe kubona ayo kwishyura ubukode.yabyumva akumva koko ko umukunzi we bamusohoye munzu cyaba ari igisebo cyangwa yahita amwanga akayamuha.Ariko iyo bimaze kuba akamenyero hari ubwo umukobwa asaba umukunzi we amafaranga kandi ukwezi ko kwishyura kutaragera, ubwo akaba ayamukuyeho mu buryo bworoshye akoresheje amayeri.
6.Hari umushinga nateguye nshaka ko umfashamo
Hari abandi bakobwa babeshya abakunzi babo ko babonye imishinga yo gukora kugira ngo ibinjirize amafaranga. Akaba yabwira umukunzi we ko yamufasha kubona amafaranga kugira ngo ayashore muri uwo mushinga, akamwizeza ko azayamwishyura buhoro buhoro, noneho bikarangira atayamwishyuye,rimwe n’umuhungu ntayamwishyuze kubera kugira isoni cyangwa kwanga ko bashwana maze akamubeshya ko yahombye.
7.Nta mafaranga yo guhamagara mfite muri telephone
Rimwe na rimwe abakobwa bakunda gusaba cyane abakunzi babo amafaranga yo kwifashisha mu guhamagara, kandi atari cyo ayashakira, cyangwa yanayabona akayakoresha mu guhamagara abandi batari umukunzi we nk’ayo yamuhaye akayamuhamazamo rimwe cyangwa ntanarimwe.Hari bamwe mu basore baba barashyizwe n’abakunzi babo b’abakobwa ku kamenyero ko kubagurira amakarita yo guhamagara ya buri munsi.Ubwo umusore ubashije gutekereza yafata ayo amaze kumuha mu kwezi agasanga ni kimwe cya kabiri cy’ayo ahembwa.
8.Nta tike mfite yo kuza kugusura kandi ndagukumbuye
Akenshi hari abakobwa bakoresha ubu buryo ngo bakure ibyinyo abasore cyangwa abagabo babeshya ngo barakunda.Hari igihe ibyo abikora yaje muzindi gahunda nko gusura uwundi muhungu hafi y’aho umukunzi we atuye atari uko yabuze uko ahagera ahubwo ari ukwishakira amafaranga.Umusore yabyumva akamvu ko umukunzi we amukunda cyane n’ikimenyimenyi ahora yifuza kumusura maze agahita aya mwoherereza.
Ntibivuze ko hatari abakobwa bafite urukundo rwa nyarwo rudashingiye kuri ibi twabonye haruguru ahubwo ni uko abenshi muri iyi minsi bakoresha ubwo buryo kugira ngo babashe kwicyemurira bimwe mu bibazo baba bifitiye.
Rimwe abahungu iyo babonye umukobwa wakijijwe n’ayo mayeri cyangwa ubwambuzi bukoreshejwe ikoranamutwe,bose batinya kuba bamubaza amazina iminsi igahita indi igataha wawundi nawe yajyaga ashushanya bikarangira amuvumbuye bityo nyamukobwa bikaba byamuviramo no kubura umugabo kuko buri wese agenda avuga amabi y’uwo mukobwa ndetse n’uwo yabikoreye hari igihe kwifata ngo abike ibanga bimugora akabibwira abandi basore,bikamenyekana hose hanyuma umukobwa bikarangira abuze umugabo agasariza iwabo kandi yitwa ngo ni mwiza.
Yanditswe na Habarurema Djamali


text:
Path
- Weekend
- Culture & Art
Ibitaramo (Kwamamaza)
-
Ukwezi k’ubumwe
-
Nouvel article N° 6382
-
Nyamara burya si impano nshaka ahubwo nshaka ko imbuto zongerwa kuri mwe!
Abafilipi 4:17 "Nyamara burya si impano nshaka, ahubwo nshaka ko imbuto zongerwa kuri mwe."
-
RUSIZI: Abanyeshuri ba E.s Gishoma bateguye igiterane cy’ivugabutumwa, aho bazamurika n’umuzingo w’indirimbo z’amashusho
Abanyeshuri babarizwa mu itsinda ry’abaporotesitanti biga mu ishuri ryisumbuye rya Gishoma(E.s Gishoma), bateguye igiterane cy’ivugabutumwa kizaba tariki ya...
-
Korari Sion iri mu myiteguro y’igiterane kizamara iminsi ibiri
Tariki ya 18-19 Ugushyingo 2017 kuri ADEPR Kicukiro umudugudu wa Nyakabanda, hateganijwe igiterane kidasanzwe cy’iminsi ibiri cy’ububyutse,kiri gutegurwa na...
-
Ntora


text:
Kanda ku ifoto urebe andi mafoto y'abakobwa bashyushye
Kanda hano >>> Reba Abakobwa Bashyushye cyane
INTAMBWE ZO KUBAKA URUGO RUHIRE
Bagabo mukunde abagore banyu, nk'uko Kirisito yakunze Itorero, akaryitangira ngo aryeze, amaze kuryogesha amazi n'ijambo rye...Uko ni ko abagabo bakwiriye gukunda abagore babo nk'imibiri yabo.
Ukunda umugore we aba yikunda: kuko ari nta muntu wakwanga umubiri we, ahubwo yawugaburira, akawukuyakuya...Ni cyo gituma umuntu azasiga se na nyina, akabana n'umugore we akaramata, bombi bakaba umubiri umwe....Nuko namwe buri muntu akunde umugore we nk'uko yikunda, kugira ngo umugore na we abone uko yubaha umugabo.
ABEFESO 5:22-33
IBITEKEREZO
Abagore bagomba kugandukira abagabo(KUBUBAHA).Abagabo bakunda icyubahiro, ni bo mutwe w'urugo.
Abagabo bakunde abagore babo.Abagore bakunda kumva bakunzwe, ni bwo bumva bishimye kandi bafite agaciro imbere y'abagabo babo.


text:
Ubuhamya:Uburayi ubwirwa ndetse n’ibyo utajya ubwirwa n’itangazamakuru
Ubuhamya bukurikira ni ubw’umwe mu basomyi bacu wifuje gusangiza abakunzi ba Rwandamagazine.com bimwe mu bitajya bivugwa mu itangazamakuru ku birebana n’Umugabane w’Uburayi.
Bukubiye mu nyandiko ndende yatwoherereje ngo tubusangize abanyarwanda bamwe bakamenya bimwe mu bitajya bivugwa ku byerekeye umugabane w’Uburayi.
Inyandiko ye yagiraga iti:
Uwareba uko bahavuga mu makuru kuri za televiziyo ,uko bahavuga ku maradiyo cyangwa se muri za filimi , yabona ari ahantu heza cyane, huzuye ubusitani , amazu meza , imihanda myiza , imiryango yishimye mbese biragoye kubona icyahavuga nabi , I burayi.
I burayi nakuze mpumva , nk’abandi bana bose twanganaga . Bambwiraga ko mfiteyo inshuti z’ababyeyi banjye, mu bubiligi , kimwe mu bihugu byo hanze bigira abanyarwanda benshi .Ndibuka ko niga muwa gatatu w’amashuri abanza ,umuturanyi wacu wakundaga kujya I burayi yansezeranije ko nimba uwa mbere mu ishuri azanjyana gusura izo nshuti,mu bubiligi. Nanjye rwose sinamutenguha , icyo gihembwe ntaha nabaye uwa mbere. Nategereje kujya I burayi ndaheba , cyakoze yatujyanye mu mujyi n’abandi bana atugurira fanta na borosheti ,turishima turataha uburayi mba mpibagiwe ntyo.
Iwacu hakundaga kuza abazungu , b’ababiligikazi gusura umuturanyi wacu ndetse n’iwacu kuko harimo abakoranye na mama wanjye , ndetse n’abamwigishije. Twabakiranaga ubwuzu ,mbese kuza kwabo wabaga ari umunsi mukuru , waheraga ku marembo wumva urukarango .Usibye kubishimira , no kubabaza cyane ku by’iwabo , ntabyinshi twavuganaga.
Aho nkuriye , natangiye gusobanukirwa nicyo aricyo kuba umwirabura, usibye kubona uruhu rwanjye , ntakindi numvaga kirenzeho , ariko kera nkaba nari nararebye filimi ya Serafina , n’abana b’i Soweto muri Afurika yepfo bishwe bazira ko birabura. Sinigeze narimwe niyumvamo urwango rw’abazungu kuko numvaga icyaha ari gatozi nta mpamvu yo kubanga bose , cyane ko umwe mu baturanyi bacu yari umubiligikazi , usenga ,rimwe na rimwe wahaga mama amafaranga.
Aho najyaga gusenga hose , sihaburaga umubikira w’umuzungu cyangwa se umupadiri w’umuzungu. Mu bukristu natojwe , nkabana nabo bisanzwe ,sinigere mbitindaho.
Umunsi umwe , haje umuryango mushya w’abapadiri aho twari dutuye , harimo umuzungu ukomoka mu gihugu cya Kolombiya, akajya atwita “Negro” ,twari abana ntitumenye icyo bivuga , tugaseka , tukirira amapera dore ko bagiraga ibiti bibiri kandi aritwe ban aba hafi , usibye abavaga kwiga bakahanyura basanze hafunguye , ubundi nit we twakundaga kujyayo.
Niga muri Ecole des Sciences Byimana , niho natangiye gusoma ibijyanye na apariteyidi biturutse kubahowe Imana b’ibugande . Apariteyidi , bwa buryo bw’ivanguramoko rishingiye ku ruhu ryamaze igihe muri afurika yepfo ,ntangira kubona ukuntu abirabura ,batotezwa n’abazungu babasanze iwabo , bakabakoloniza bakabagira abacakara babo. Naje gusoma inkuru za Mandela , uko yafunzwe , uko byabagendekeye ,we n’abandi bose baharaniraga uburenganzira bwa muntu mu gihugu cyabo. Kureba amateka ya Lumumba Patrice, umunyekongo waharaniye demokarasi iwabo n’ukuntu yapfuye , harimo abazungu nubwo yishwe nabirabura byanteye gukomeza gutekereza kuburyo abazungu badufata.
Ibyo byose byatangiye kunyuzura mu mutwe , ntangira kubona ko abazungu ari indyarya , ko baduhenda ubwenge , ntibaturusha ubwenge ahubwo bameze nkababana twiganaga , babonaga wambaye inkweto nshya cyangwa umupira mushya , bakaguhenda ubwenge mukagurana cyangwa mugatizanya.
Natangiye kumva mbanze , ntekereje ukuntu bakoresheje abirabura ubucakara, Umuzungu ,umuntu wuzuye ubucakura ,uzi ibintu kandi windyarya, ugukoresha ari uko agukeneye icyo akwifuzaho cyashira akaguta.
Narangije amashuri yisumbuye ,ibyo bitekerezo byaranshizemo , kuko nkurikije inyigisho za kiliziya nagombaga kubabarira abanyanga ,kandi nkakunda mugenzi wanjye.
Kuva ubwo ,sinigeze nongera kubyibazaho cyane cyangwa ngo mbitekereze kugeza igihe nziye iwabo w’abazungu , mu gihugu kirata demukarasi , n’uburenganzira bwa muntu.
Nkigera mu gihugu cya Luxembourg, nabonaga ari heza ,nahageze ari mugitondo . Ni agahugu gato ,gafite isuku kandi gafite ubukungu bwifashe neza. Narahakunze , gusa imbeho yaho yarantangaje. Bavugaga ko hari degre icumi , hari n’akazuba nti ndasakiwe , nasohoka nkumva imbeho ni yose. Binyibutsa ukuntu kera kuri televiziyo y’u Rwanda , amakuru yarangizwaga n’iteganyagihe ntajyaga nyareba kuko numvaga batubeshya ,rimwe imvura bavugaga ko igwe ntigwe cyangwa bakavuga ko hazaba umucyo imvura ikagwa.
Aho ngereye i Paris,nk’abandi bantu bose batembera u Bufaransa, banjyanye kunyereka tour Eiffel , ikirango cya Paris , cy’ubufaransa muri rusange. Sinabaga kure yayo ,iyo nafunguraga idirishya mu gitondo , nabonaga nka kimwe cya gatatu cyuwo munara , nkishima nti ndi I Paris . Ndibuka ko nabiganirizaga musaza wanjye akishima akambwira ati warakandagiye mwana. Muri uko gutembera , niho natangiye kubona abantu basabiriza ku nzira, abasaza basa nabi , bafite impumuro mbi , bateze intoki ngo umuntu abahe.
Byarantangaje cyane , numvise nguye mu kantu , siniyumvishaga ko umujyi ukomeye nka Paris , wagira abasabirizi kunzira , niwacu bari kugabanyuka. Iminsi yambere nabaga nasaguye nk’igiceri cy’amayero cyangwa amasentime nkabaha!
Umwe mu bazungu twabaga turi kumwe , akambwira ati bihorere , ntiwabaha ngo ubivemo ,ati buriya hari ibigo bishinzwe kubakira ku buntu , bakarya bakugama imbeho ndetse bakanakaraba uretse ko nta numwe ujyayo, yongeraho ati kuba bari kumuhanda basaba ni ubushake bwabo , ntibashaka gufashwa ,n’ayo umuntu abahaye baguramo inzoga n’itabi. Kubera kutamenyera iby’I burayi rero , mbifata gutyo ,nkajya mbanyuraho nihitira.’
Mu bintu byantangaje kandi i Paris, harimo umubare munini w’abirabura . Mu ndege nagenzemo mva mu Rwanda ntabwo twari abirabura barenze 5. Numvaga mfite ubwoba ko ningera inaha ,nzabura abo dusa, cyangwa se abo tuvugana. Abantu bake nari nzi ,bari abana twiganye mu Byimana baje kwiga kaminuza inaha nabo nkibwira ko kubera amasomo bashobora kutazambonera akanya ngo dutembere. Hari n’undi muryango w’inshuti zacu batubwiraga ko baba i paris ariko nkumva nshobora kutazababona.
Mukubona abirabura benshi rero mu mihanda , mu mamodoka , abandi bacuruza ubuconco ku muhanda ,ariko bakwepana n’abapolisi , byatumye numva mu mutima numva niruhukije , kubona mwene wanyu i mahanga , nubwo ntari nzi ubwenegihugu bwabo , numvaga bihagije.
Umunsi umwe , najyanye n’abazungu b’inshuti mu nzu yabo mu cyaro . Inaha rero, umukire si utura muri etaje ahubwo ni ufite inzu ye ihagaze, ibe icyumba kimwe na salo ariko iye. Umuherwe rero agira ebyiri agira inzu abamo mu Mujyi ku mpamvu z’akazi ,akagira n’inzu nziza ahantu hitaruye umujyi wakwita mu cyaro ,nubwo nta cyaro mu byukuri kuko hose haba haka amatara ,hari imihanda ikoze ndetse na murandasi.
Uwo muryango bari abakire , mu nzu yabo I Paris hafi na tour eiffer ndetse niyo yo mu cyaro . Abakiristu bakomeye , missa ku cyumweru , abana bose bakaza gusangira n’ababyeyi babo bari kumwe n’abuzukuru babo kubabafite.
Uwo munsi nibwo namenye kandi niyumvamo ko nirabura ; abana bato bazaga kunkoraho ngo barebe ko ahari ari irange nisize , nyuma numva umwe mu bantu bakuru bari bahari ababwiye ko impamvu nirabura ari uko ntoga. Ndabiseka , sinabitindaho , umukiristu mwiza ntiyiyenza . Bigeze aho kuryama ,mbona umubyeyi w’abo bana ,ari gusasa hasi ,akantu kakamatela kadafututse , n’ibiringiti nka 3 ,ngirango ni nkahimbwa kuko nziko abazungu bakunda imbwa cyane . Nyuma niko kumbwira ati uratwihanganira uburiri bwashize , abuzukuru baharyamye , wowe urarara hano. Nti ntakibazo , mfa kuba mfite ibyo niyorosa. Mbona ariko umwe mubana be ntabifashe neza , ako kanya sinamenya impamvu nyuma ngiye kujya mu bwihererero kuko kwari ukugenda inzu yose , nibwo nabonye ko mu byumba harimo ibitanda bitaryamweho kandi ko hari ibigerekeranye , abana batari kubiryamaho byose.
Numvise ndakaye , ariko iwacu batwigishije kutaraka no kwifata , nuko ndicecekera , mpita nibuka ibintu byose nasomye ku bazungu ,ukuntu bumva agaciro k’ubuzima bwacu katangana n’akabo , ukuntu bumva nta bwenge tugira mbese byubura ya marangamutima nahoranye kera ,yo kumva ko umuzungu ari mubi.
Yakaba mubi ariko , ntiyanyimye icyo kurya , cyangwa ngo agire ikindi gikorwa cy’urugomo ankorera , ariko ntiyampaye agaciro . Iwacu iyo twabaga benshi na batatu ku gitanda twajyagaho cyangwa tugasasa hasi twese ,ariko ntawe dukuyemo ngo wowe jya kuryama hariya hasi twe turajya mu gitanda.
Nabiganiriye n’inshuti yanjye yabaga mu Budage , arambwira ati « Abazungu niko bameze ariko si bose harimo abana beza, nkuko babivuga . Ati nanjye hari abo duhura nkabona bandebye nk’icyo imbwa ihaze ariko urabareka ukiberaho.
Kandi nibyo koko , bose si babi nkuko natwe abirabura tutari beza twese , nta rugo rubura ikigoryi ,ubwo nabo nibo biyo.Hari umukecuru twahuriye mu Budage, i Cologne nyuma ya missa , aranyishimira cyane , akambaza amakuru yo mu Rwanda , akambaza icyo nkora mbese turaganira ubona rwose afite amatsiko, tujyana iwe gusangira ka cyayi ,dore ko bakunda kukacyiriza abantu cyangwa ikawa. Mubwiye ko nsazubira mu Rwanda bidatinze , ngiye gutaha turi gusezeranaho ampa akabahasha ndebye nsaga harimo amafaranga atari make.
Numva koko wa mugani ko inda ibyara mweru na muhima , nubwo badahuje ubwenegihugu cyangwa ngo babe bafitanye isano , imyitwarire yabo yashimangiye ibyo inshuti yanjye yari yambwiye kandi arega nibyo koko ,mu buzima duhura na byinshi ,ibyiza n’ibibi , tugahura n’abantu b’ingeri zose ,harimo abadushimisha n’abatubabaza ariko byose bikaberaho kutwigisha.
Ubu nyuma y’imyaka ine, maze mu Bufaransa , maze gusobanukirwa n’imikorere y’abazungu n’abanyaburayi muri rusange.
Usanga , nubwo nta mwiryane uhita ugaragara inyuma ,abantu baciyemo ibice ,bitewe naho ukomoka ,bitewe n’ubukire, bitewe n’ubwoko n’ibindi n’ibindi . Urugero hari akazi utapfa gukora kubera ko wirabura ,aho usanga abazungu bironda ,atari uko udashoboye ahubwo ari icyenewabo. No kwishyiramo ko se wenda abirabura badashoboye. Hari n’utundi usanga twuzuyemo abirabura , aho utanirirwa ukora ikizami gitanga akazi upfa kuba ufite ubushake; urugero nko gukubura no gukoropa mu biro , kuba abashinzwe umutekano , aha ndavuga abo twita abasekurite bo mu tubyiniro ,muri za supermarché , gukubura mu muhanda , kuvidura imyanda cyangwa se gukora mu nzu z’abasaza aho umuntu aba abakorera ibyibanze kuboza , kubahanagura bakoze umwanda kubagaburira n’ibindi n’ibindi.
Ntibivuze ko ntabirabura bafite utuzi twiza, oya. Nkanjye , nubwo ntari mu bahembwa menshi , ariko mfite akazi ko mu biro, sosiyete nkorera ku bakozi 150 turimo turi abirabura 2 gusa.
Ahubwo byerekana ukuntu nkuko Obama yigeze kubivuga , iyo wirabura ushaka nko kuba umwavoka ,bizagusaba gukora inshuro ebyiri ibyo umuzungu yakoze kugira ngo mugire urwego rumwe. Usanga , umuzungu munganya diplome cyangwa ubunararibonye muri domaine runaka , azabona akazi inshuro ebyiri mbere yawe.
Ibi , si amarangamutima , ahubwo ni ibyavuye mu bushakashatsi bw’ishyirahamwe SOS RACISME aho bashatse guhinyuza abahakana ivangura bagakora ubushakashatsi bukurikira : babonaga amatangazo y’akazi , bagakora umwirondoro umwe, ariko bakagenda bahindura amiza ; umwe bakamuha amazina agaragaza ko ari amanyafurika nka Konaté, Mamadou ,Traoré n’ayandi , indi bakandikaho amazina y’abarabu nka Mohamed , Youssef n’ayandi ku mwirondoro wa gatatu bagashyiraho amazina y’abazungu nka za Jean Claude, Jean Marie , François ; ubundi iyo myirondoro uko ari itatu bakayitanga ku mwanya w’akazi umwe.
Baje gusanga abafite amazina y’amanyaburayi nka Jean Claude , Jean Marie , Francois bahamagarwa mbere kugira bakore za ibazwa (interview) mbere y’abandi , naho abanyafurika n’abarabu bikagorana.
Ahandi ubona ivangura kandi , ni mu miturire . Hari ama communes yubaka amazu bakayaharira abamahanga gusa , hari nk’umujyi uba mu nkengero za Paris , bahoze batuganirira ko inzu ifite etage zirenga 10 bashyizemo abanya senegali gusa . Si uyu gusa , kuko iyo ukoze dosiye usaba inzu ya leta , haba commission yiga iyo dossier ubundi ikagenda ikugenera ahantu runaka , usanga rero hari za karitsiye biba bizwi ko abavamahanga barenga mirongo icyenda ku ijana ,hakaba nahandi utapfa kubona umwirabura cyangwa umwarabu.
Iyo ushatse no gukodesha na banyiramazu ku giti cyabo , hari abahita bakubwiza ukuri ko batajya bakodesha n’abirabura cyangwa se bakagushyiraho amananiza kugira ngo akubere inzitizi. Ibi byagaragaye ubwo nka sosiyete imwe yitwa la foret , yatanze itangazo ko ikeneye abakodesha ariko mbere yo kurangiza itangazo igashyiraho ko itemera abirabura n’abarabu nubwo baba bafite ubwenegihugu bw’abafaransa.
Izo ngero natanze ni zimwe mu zagiye zivugwa mu makuru ,ariko inyinshi ni izitagera hanze. Ni ibyo abantu bihererana , bagashakira ibisubizo ahandi ,kuko burya iyo utari iwanyu ntuba uri iwanyu.
Hari ikintu kimbabaza rero kuruta byose, njyewe iyo mpuye n’umuzungu ntaranavuga , agahita ambaza ngo iwanyu ni he , musubiza numva ntakibazo. Ariko nyuma nkibaza nti ese yabwiwe niko ko ndi umwimukira ? ko hari abirabura benshi bavukiye aha , iyaza kuba ambajije ngo nkomoka he kandi ndi umufaransakazi aho sinari kubifata nabi cyangwa se bikandakaza.
Kubera amateka y’ubukoloni bw’ubufaransa , iki gihugu gifite abenegihugu kavukire batari abazungu.
Hari abanyafurika benshi bakomomokaga mu bihugu by’Uburengerazuba nka za Senegal , Mali , Guinée cyagwa Algerie n’ahandi barwaniye ubufaransa mu ntambara ya kabiri yisi yose , ahagana muri 1945. Muri abo abatarapfuye bagumye inaha , bashinga imiryango , baratura. Abuzukuru babo rero ni abafaransa kavukire n’ubwo birabura cyangwa se ari abarabu.
Ariko kuko mu mitwe y’abazungu benshi , umwirabura cyangwa umwarabu bivuga umwimukira , usanga iyo muhuye mu bibazo bya mbere bakubaza ari ukomoka he. Inshuti zanjye zavukiye inaha zijya zinganirira ukuntu bahora babaza iwabo bavuga ngo ni mu bufaransa bati , oya , utaraza mu bufaransa wabaga he cyangwa se nonese ababyeyi bawe bo bakomoka he.
Nkanjye ufite umwana , wavukiye aha bintera agahinda ko bazajya bamubaza ngo iwanyu nihe kandi ari umufaransakazi. Ariko binantera imbaraga zo kuzamuganiriza hakiri kare , nkamusobanurira amateka yanjye n’aya papa we bityo akazajya amenya uko yitwara mu gihe nkicyo kandi akajya binyuramo yemye bitamukomerekeje cyangwa se ngo bimutere ipfunwe.
Ureba indangagaciro bamanika ahantu hose, banamamaza : uburenganzira kuri buri wese ,ubuvandimwe no kuba abantu bose bangana ,wanareba ubuzima bwacu bwa buri munsi nk’abimukira ugasanga birahabanye cyane . Ababivuga ku manywa , banabyamamaza nibo bucya bagatora amategeko atajyanye nibyo bavuga. Uburyarya na politiki , ni indasigana.
Ntawavuga Ubufaransa cyangwa Uburayi , ngo ntavuge ku mibereho myiza bafite, aha ndavuga ukuntu system yabo y’ubuzima yorohereza urwaye kuvurwa , ukuntu amashuri ari ubuntu n’ubwo kwiyishyurira ibijyana n’ishuri nabyo biba bidahendutse ariko nabura ntawe uhera murugo yabuze amafaranga y’ishuri kugeza muri kaminuza.
Nubwo haruguru navugaga iby’akazi , iyo ukabonye uba wizeye guhembwa ,aho bafite gahunda y’umushahara fatizo ,umukozi wese wemewe n’amategeko agomba guhembwa ku isaha. Waba ukora twa tuzi navugaga tuvunanye cyangwa wirirwa mu biro , imishahara iba ijya kungana , ni uko ukora akazi kavunanye kajyana n’umunaniro n’izindi ngaruka zose zijyana n’akazi k’ingufu nko kurwara umugongo , kuba warwara indwara z’ubuhumekero ku bakora mu bimoteri n’ibindi.
Nta byera ngo de , ntawicwa n’inzara ariko usanga umubare w’abarwaye kanseri ukura buri munsi kubera ibiryo bitunganije mu nganda.
Nibuka ukuntu kera iyo mu rugo babaga bari buteke ibishyimbo , i saa munani byabaga bigezeho kugira nabura tuze kubirya nijoro cyangwa gusekura isombe byatwaraga igice cy’umunsi n’ikindi ko kuyiteka . Inaha ntabwo uwo mwanya wawubona. Usanga abantu bose , bari muri jugujugu. Kubyuka , gutegura abana , kubaha amafunguro ya mu gitondo , kubajyana ku ishuri kujya ku kazi , gutaha ,guhaha , kujya gufata abana ku ishuri n’ibindi n’ibindi , usanga nta mwanya ubona uhagije wo guteka ibintu bitinda, ariyo mpamvu habaho ibiryo bita ibyo mu bikombe , bihiye ushyushya gusa , cyangwa nabura ibiteguye kuburyo bikorohera .
Ingero: ushobora kugura karoti ,ibitunguru ,puwaro , puwavuro ,inyama zikase zinaronze kuburyo byose biba byoroshye guhita uteka ukunguka umwanya wo kubitegura dore ko nta bakozi baba inaha , usibye abaherwe bashobora kubahemba.
Ubu buryo bwo kubaho dukunda kwita rwa kizungu ariko nubwo byoroshye , bigira ingaruka ku mubiri kuko za mboga zimaze ukwezi muri konjelateri ntabwo ziba zigifite intungamubiri nkizo wahaha ku isoko ukaza ukazitegura.
Bya biryo uguze bitetse ,utitekeye bishobora nabyo kuba bimaze ukwezi bitetse ntabwo biba ari byiza ku mubiri kuko kugira ngo bimare iyo minsi bitetse kandi bidapfa cyangwa ngo bigage , baba bongeyemo imisemburo , ariyo mibi ku buzima.
Aha niho umuntu abona neza itandukaniro riri hagati y’imibereho y’inaha n’iyiwacu muri afurika muri rusange. Twe tugira ibyo kurya bike ariko byiza ,uwaduha gusa bikaba byinshi bigakwira buri wese .Hano haba byinshi , buri wese agakwirwa ariko bikadutera indwara.
Aha ndibutsa inkuru ya BBC yavugaga ku bushakashatsi bwakozwe ku biryo mva ruganda , bwerekanye ko bifitanye isano n’indwara ya kanseri.Nk’uko umufaransa abivuga ,duhinduka ibyo turya (on deviant ce que l’on mange).
Nakunze kumva ko muri Afurika , mu Rwanda ndetse n’ahandi , hadutse imbuto zitubuye , zituma umurima wavagamo toni imwe y’imyaka ,uvamo toni 10. Ni byiza ku ruhande rwuko byazafasha kuzahura abashonje , nabura bakarya ariko nanone ntawakwirengagiza ko n’aba bazungu ariho batangiriye mu myaka ya za 50-60, guhindura imbuto ngo zunguke kurushaho , guhindura inka ngo zikamwe ama litiro n’amalitiro , kugaburira inkoko ibizikuza ku buryo ziribwa vuba ibi byose byagiye biza gahoro gahoro , ari byo uyu munsi byongera indwara za hato na hato.
Uwaduha ibyiza byo kurya n’abacu tugahaga ariko akaturinda ibyo birwara bizanwa n’imihindagurikire y’imbuto n’amatungo, ni inzozi . Sinjye wambere ubitekereje , hari benshi babitekereje mbere harimo abo basiyantifike ndetse n’abantu ku giti cyabo ariko uko tungana ku isi ,biragoye ko twahazwa nibiyivamo, umuntu ntacyo ahinduye.
Aha hazamo ibindi bibazo bituma imitungo y’isi idasaranganwa uko bikwiye kubera kwiharira , kubera ko hari abageze kubukire bakirengangiza abasigaye , kubera ko kamere muntu ikunda kwikubira.Hari ibihugu bibika za toni na toni z’ibiribwa kandi hari abandi bicwa n’inzara. Hari n’abamena zo toni nyinshi z’ibiryo , byabasagutse , aho gutekereza gusangira bakamena.
Harubwo njya nibaza ko , abafite bose bagabanye n’abadafite twakwirwa. Bimaze ikise kubika ibintu , udakeneye kugeza iyo bipfuye kandi hari ababikeneye ? kandi nti bihera ku rwego rw’ibihugu ,ahubwo natwe ubwacu hagati y’imiryango , mu dusanteri cyangwa za karitsiye ;kuki nyiri restaurant ,ibyo asigaje yabimena kandi hari ababuraye hafi aho ? n’ubundi ntiyabigurishije , kubimena ntibigarura amafaranga ye ,ariko kugira neza byo byazamwungura ibirenze ubutunzi.
Kuki umucuruzi ,ibyo kurya byarinda bimuborera muri stock kandi hari abashonji ? wenda ashobora kubigurisha macye ngo agabanye igihombo ariko ntabimene.
Hariho abantu dutekereza kimwe benshi , inaha bakoze amashyirahamwe agamije kugabanya isesagura ry’biribwa no gufasha abatishoboye aho usanga hari nkaho abacuruzi buri mugoroba bareba ibicuruzwa byenda kurangiza igihe , bakabisohora bakabitanga kugira ngo biribwe hakiri kare aho gupfa ubusa.
Urugero n’inshyirahamwe ryitwa resto du cœur , aho abacuruzi cyangwa se abantu ku giti cyabo , babaha ibyo kurya , ibyo kwambara ibikoresho se byo mu rugo batagikeneye,noneho bo bakabisaranganya ababikeneye bityo nabo leta ikaba yaborohereza ku misoro kuko ibikorwa byabo biba ari iby’urukundo kand bigamije gufasha umubare munini.
Aho ikoranabuhanga na tekinoloji biziye , haje uburyo umucuruzi ubona ibicuruzwa byenda gupfa , akabishyira kurubuga nkoranyambaga , agakatura igiciro ,noneho buri wese uri hafi aho akaba yajya kwigurira .
Ibyo ni ibikorwa bike bigamije byose ugabanya isesagura no guteza imbere umuco wo gusangira hano I burayi. Nizera ko umunsi umwe natwe bizatugeraho, mu rwanda . nk’uko caritas ijya ibikora rimwe na rimwe igakusanya imfashanyo y’abakene ,noneho bikazafata indi ntera.
Nubwo navuze nsa nuganisha ku bitagenda hari ibintu mbona nigiye inaha i burayi kandi mbona bigiye mu muco wacu byadufasha kurushaho :
• Amarangamutima , no kumenya kwisobanura
• Guhemberwa akazi wakoze
• Kumenya kwishima , no gushima abandi
• Kuzigama no kubara ,…
Na we ushaka kuduha ubuhamya cyangwa indi nyandiko yagira icyo ifasha abanyarwanda wakohereza ubutumwa bwawe kuri [email protected]


text:
Bamporiki Edouard yinjiye mu Itorero ry’Igihugu nyuma y’imyaka ine yari Umudepite mu Nteko Ishinga Amategeko y’u Rwanda aho yarimo ku itike y’Umuryango FPR Inkotanyi.
Magingo aya, uyu Muyobozi Mukuru w’Itorero ry’Igihugu, yatangaje ko hari byinshi bimaze gukorwa birimo ibikorwa biganisha ku iterambere ry’igihugu binashimangira imibereho y’u Rwanda yo kwigira rubifashijwemo n’abana barwo.
Mu kiganiro cyihariye na IGIHE, uyu muyobozi yavuze bimwe mu bikorwa bimaze kugerwaho mu gihe amaze mu Itorero ry’Igihugu.
IGIHE: Hashize amezi icumi ugizwe Umuyobozi w’Itorero ry’Igihugu, ukigeramo watangaje kenshi ko itorero ari ibikorwa atari amagambo, ni izihe mpinduka zimaze gukorwa?
Bamporiki: Kuva Umunsi Umutoza w’Ikirenga agarura itorero yadusabye kuryifashisha turera Umunyarwanda ukora ibitanga umusaruro, kuba twari gucikwa itorero rigahinduka urubuga rw’umudiho ni icyaha tutari kubabarirwa.
Mfatanyije na bagenzi banjye dukorana twimuye ingamba tuva mu mudiho ubu intore ziri ku rugerero kandi ntibizasubira inyuma. Kuva kera intore ibyina yushije ikivi yishimira ibyo yagejeje ku gihugu, nta muntu wakirirwa mu mudiho ngo yitwe intore.
IGIHE: Mu Nama y’Umushyikirano, wahigiye Umutoza w’Ikirenga ko mugiye gukora Urugerero ruciye ingando, ni ibiki iyi gahunda imaze kugeraho?
Bamporiki: Ntabwo ari njye wahize uriya muhigo ni urwego nyoboye rwawuhize mu ijwi ryanjye. Ubu intore ziri mu ngamba ariko ibyo kwishima igihe si iki kuko urugendo ruracyari rurerure ariko amaherezo y’inzira ni mu nzu tuzesa imihigo duhige indi.
IGIHE: Mwatubwira muri make ibikorwa izi ntore zimaze gukora mu kwezi ziri mu rugerero ruciye ingando?
Bamporiki: Urubyiruko rwubatse inzu 183, izasanwe zo ni 229, rwubaka ubwiherero 4647, imirima y’igikoni 8220, ibikoni 15 n’imiyoboro y’amazi ibiri ireshya na metero 600.
Rwanubatse amavomo 14, ruhanga imihanda ya kilometero enye, ibiraro by’inka bitatu, udutanda 29 two kwanikaho amasahani zinatunganya ubusitani bwa metero kare 1500.
Intego ni uko igihe hari ahari ikibazo, uru rubyiruko rufite imbaraga rwiyemeje ko ruzajya rujyayo, rukahaca ingando, rukahava icyo kibazo rukirangije.
IGIHE: Nk’Umuyobozi w’Itorero, u Rwanda ruri gutera imbere ariko tubona abayobozi mu nzego zitandukanye bakora ibihabanye nibyo abaturage bifuza, urabivugaho iki?
Bamporiki: Ubundi rero ubutumwa buruta Intumwa. Twebwe abayobozi misiyo twahawe yo gukorera igihugu iraturuta cyane. Iyo twashatse kubyimba tukajya imbere aho kuhashyira misiyo icyo gihe byose birapfa.
Gukorera u Rwanda tutizigama, gukunda u Rwanda tutiganda, kubaha inshingano n’uwaziduhaye nibyo dukwiye gushyira imbere nitutabikora gutyo tuzisanga twaramamaye aho kwamamaza inshingano, aho gukemura ibibazo dushinzwe uzasanga twakemuye ibyacu kandi inshingano dufite si ukwiyitaho, si ukwitindaho, si ukwihugiraho, si ukwitaka ni ukuba umusemburo w’impinduka.
IGIHE: Usobanura ute imvugo yawe ngo “Ubutumwa buruta intumwa”?
Bamporiki: Ntabwo bikomeye nibyo turahirira. Reka nguhe urugero ko ubutumwa bukomeye kurusha intumwa, ntureba ko umuntu ashobora kuba Minisitiri agakomera kurusha ubuminisitiri, None se uriya mupolisi umugenda inyuma aba arinze iki? Aba arinze ubuminisitiri mu muntu ariko uzasanga abantu benshi bahamya ko barinzwe, umupolisi wanjye, umurinzi wanjye, njye si ko mbibona mbona uriya mupolisi yirindira ubu minisitiri kandi iyo bugiye busubiye ku wabutanze uwaburindaga ntasezera akurikirana aho bwagiye akaba ariho akomereza akazi. Urumva ubutumwa butaruse intumwa? Intumwa ifite agaciro kayo ariko ubutumwa bukarusha.
IGIHE: Umaze igihe uhugiye mu kazi, nta film uteganya gusohora?
Bamporiki: Ubivuze neza ndahuze, ariko ak’inganzo ntikiburira. Ndi kwandika igitabo nise Ibuku kizatinda gusohoka kubere impamvu y’umwanya muto ariko ntikizahera. Kizaba kivuga ku nkomoko y’Abanyarwanda ibijyanye na film namaze kwandika iyo nise "Me and I." Ndifuza kugaragaza umuntu tubona n’uwo duhishwa, rimwe na rimwe duhishurirwa cyangwa akava ku Isi tutamumenye.
IGIHE: Uri umwe mu bakunze kuzamura ijwi bashyigikira ko umuco Nyarwanda ukwiye gusigasirwa. Ubona ute iterambere ry’umuco?
Bamporiki: Ku bwanjye umuco ni inkingi mwikorezi y’ubukungu. Uyu muco wacu washegeshwe n’ubukoloni ndetse n’amadini. Kwibohora ni urugendo. Aha tugeze ni uko twagize ububoyozi bwatuyoboye bugendeye ku muco. Umuco warashegeshwe ariko ntiwaciye injishi, dufite inshingano zo gucukumbura umuco w’abakurambere bacu tukawubakiraho ubukungu burambye, abanyamadini nabo badufashe kuko umunyedini utazi umuco we byamugora kwemera Imana cyangwa kuyamamaza mu bantu.
Amadini amaze imyaka yigisha inyigisho zigaruka ku byo kurya, ibyo kunywa, ibyo kwambara [...] ubu se koko ibyo byazatugeza he? Ahari abantu bararya baranywa barambara ibi kubishakiramo ibyaha wirengagije kwigisha urukundo ubumwe n’amahoro nibyo bituzanira ingorane zo kubaho nk’abatagira umuco.


text:
Akagari ka Burehe gaherereye mu murenge wa Cyungo, Akarere ka Rulindo kamaze iminsi 3 y’akazi nta serivisi gaha abaturage (tariki 6, 9 na tariki 10 Nyakanga kuko hanyuzemo ikiruhuko cy’icyumweru), aya makuru akaba yaramenyekanye mu mpera z’icyumweru dusoje.
Bamwe mu baturage batuye ndetse banavuka muri kano kagari bavuga ko batunguwe no kubona ibiro byako bishyizweho ingufuri, bashaka serivisi bakazibura. Umwe mu bo twaganiriye agira ati “Umugore usanzwe uyobora akagari bamujyanye kumufunga, sinzi ibibazo byari birimo, azamurwa i Byumba avuye ku karere, urukiko ruramurekura ariko ashobora kuba yitaba rimwe na rimwe, yagarutse mu kazi ushinzwe irangamimerere mu murenge na DASSO ni bo bashyize ingufuri ku kagali”.
Umubyeyi wo mu mudugudu wa Sove yatubwiye ko aka kagari bigaragara ko umuyobozi wako witwa Alice, babona adakorana neza n’umuyobozi w’umurenge wa Cyungo, akaba asaba ko abaturage badakwiye kuharenganira, agira ati ”Abayobozi bacu ntago tuzi aho bashyirirwaho cyane cyane ab’utugari, mutubarize ukuntu abaturage babura serivisi iminsi itatu yose, wagera ku kagari ugasanga gafunze”.
Umwe mu bagize Inama Njyanama ya kano kagari ka Burehe wadusabye ko amazina ye atatangazwa kuko ubuyobozi bw’umurenge bujya bubiyama gutanga amakuru, yagize ati “Akagari kamaze iminsi gafunze kadakora, kugirango na bwo gafungurwe byatewe n’inteko y’Abunzi yari igiye guterana ikabura aho iteranira kuko ibikoresho ikoresha bibikwamo, biba ngombwa ko basaba ko babafungurira”, akomeza avuga ko iyo yitegereje neza asanga hagati y’ubuyobozi bw’umurenge na Gitifu w’Akagari nta mwuka mwiza ugararagaramo.
Mizerero Appolinaire ushinzwe irangamimerere mu murenge wa Cyungo ahakana ko katigeze gafungwa, agira ati "Ibivugwa n’abaturage ko akagari ka Burehe kafunzwe ntago aribyo, ahubwo ni gitifu w’Akagari wari umaze iminsi afunze".
Twagerageje guhamagara ku murongo wa telefone umunyamabanga nshingwabikorwa w’umurenge wa Cyungo, Ndagijimana Froduard, abwira umunyamakuru wa NONAHA.com ko atamuzi, ko ntawe yaha amakuru atamuzi kuko nta cyamubwira ko atari umwanzi w’igihugu nka FDLR, amakuru yakwemera gutanga kuri iki kibazo twayabagezaho mu nkuru yacu itaha.


text:
Umusaruro uturuka ku nganda-Ndangamuco ntuhagije - RALC
Inteko Nyarwanda y’Ururimi n’Umuco(RALC) irasaba abahanzi b’umuziki, filimi, imbyino, ubugeni n’abandi, kubyaza inyungu ibyo bakora kugira ngo bikure urubyiruko mu bushomeri.
Umuyobozi ushinzwe gukurikirana inganda-ndangamuco muri RALC, Jonathan Niyomugaba yabitangaje agendeye ku bushakashatsi buheruka gukorwa muri 2013 bwagaragaje ko muri uwo mwaka ibikorwa bituruka ku buhanzi n’ubugeni byinjirije ababikora miliyoni 11 z’amadolari y’Amerika.
Ariko akavuga ko uwo musaruro ari muto cyane awugereranije no mu bindi bihugu byo mu karere u Rwanda ruherereyemo.
Agira ati "Kuva ku guhimbwa kw’igihangano, kukijyana mu icapiro, kugitangaza cyangwa gucuranga indirimbo na filimi, turagira ngo muri ako kazi kose urubyiruko rwinjize amafaranga".
Avuga ko abenshi mu bahanzi mu Rwanda bafata ibyo bakora nk’uburyo bwo kwishimisha, kwidagadura no kwimenyekanisha gusa, ariko badatekereza kubibyaza inyungu ngo bibakure mu bukene.
Mu kiganiro Niyomugaba yagiranye na Radio Rwanda kuri uyu wa gatatu, ari kumwe n’abayobozi b’ingaga z’abakora Umuziki na Cinema mu Rwanda.
Umuririmbyi Tuyisenge Jean de-Dieu akaba n’umuyobozi w’Urugaga rw’abakora umuziki, ndetse na John Kwezi uyobora urugaga rw’abakora Cinema, basaba Leta guhana abigana n’abacuranga ibihangano batabiguze.
Ati "Ibihangano biracyacuruzwa mu mahoteli, mu tubari n’ahandi, ariko twebwe ntacyo bitumariye".
John Kwezi na we ashimangira ko mu bindi bihugu nka Kenya, umuntu ugerageje kwigana igihangano cy’undi, ngo arabihanirwa by’intangarugero. Asaba Leta gushyira mu bikorwa itegeko ryubahiriza umutungo-bwite mu by’ubwenge.
Abahanzi n’abanditsi kandi bavuga ko hakenewe amashuri abahugura kugira ngo banoze ireme ry’ibyo bakora, ndetse n’igishoro cyabafasha kwagura inganda-ndangamuco mu Rwanda.
Inteko Nyarwanda y’Ururimi n’Umuco ivuga ko irimo kwakira imishinga y’abahanzi bagaragaza uko bazatanga imirimo mu buryo burambye ku bantu benshi. Hakenewe imirimo 1,000 mishya izahangwa n’inganda-ndangamuco muri uyu mwaka.
Abazatsinda amarushanwa bashyiriweho ibihembo bigamije kwagura iyo mishinga,ibyo bihembo bifite agaciro kabarirwa hagati ya miliyoni 150Frw na 300Frw. RALC ivuga ko kugeza kuri uyu wa gatatu imaze kwakira imishinga 42.
Ibitekerezo ( 1 )
Imvugo "inganda-ndangamuco" n’ubwo umuntu usobanukiwe yagenekereza akumva ko uwanditse iyi nkuru cyangwa abandi baba bayikoresha bashatse kuvuga "Cultural industry/Industrie culturelle)" mu ndimi z’amahanga, mu gihe byumvikana neza ku bazikoresha kuko baba bafite icyo bashaka gusobanura kandi bigakoreshwa mu buryo bumenyerewe ukurikije abo ubwira; mu Kinyarwanda ntabwo bivugitse na gato. Nahamya ko nta munyarwanda utazi aho "bagenuye" iriya mvugo ushobora kumva icyo bashaka kuvuga. Umuntu yakwibaza impamvu yo gucura amagambo wumva atavugitse, abo ubwira batakumva icyo ushaka kuvuga, kandi ufite andi magambo yoroshye umunyarwanda wese yakumva neza kuko atatandukiriye umuco wacu n’ururimi rwacu. Bityo, jye nahitamo ko bavuga "Ibikorwa-ndangamuco"; cg "Ibihangano-ndangamuco" aho kuvuga "Inganda-ndangamuco". N’ubwo urwego ibyo bikorwa cg ibihangano byaba bikorerwaho, bigacururizwaho, uruvangitirane n’uruhererekane byarwo, ndetse n’ubumenyi bwihariye biruranga rwatuma koko bisa n’"uruganda"; ntibibibuza kuba "ibikorwa cg ibihangano". Mbaye ariko nsabye imbabazi inzobere za RALC mu gihe iyi yaba ari imvugo nshya "zacuze"ngo yinjire mu kibonezamvugo cy’Ikinyarwanda.
Joe


text:
Abahinzi bo mu Karere ka Burera bahawe amahugurwa n’Umuryango Mpuzamahanga wita ku buhinzi (CIAT) ku mikoreshereze y’amakuru y’iteganyagihe mu buhinzi mu rwego rwo kwirinda ibihombo bituruka ku ngaruka z’imihindagurikire y’ikirere, bavuga ko kubona imbuto batinze byatumye bagira amahitamo batishimiye.
Batanga urugero rwo ku mbuto y’ibigori, aho mu gihembwe cy’ihinga gishize bahawe imbuto bifuzaga batinze, ibageraho bitagikunze ko yatanga umusaruro bakurikije amakuru y’iteganyagihe bari bahawe kubera ko imvura yari isigaye itari kubyeza.
Nk’uko bisobanurwa na bwana Kalisa wo mu murenge wa Gahunga, umwe mu bajyanama b’ubuhinzi, ngo itinda ry’imbuto y’ibigori ya ‘Hybride’ itanga umusaruro mwinshi, ryatumye batabihinga kuko bitari kuba bicyeze.
Kuri uyu wa Gatatu tariki 22 Gashyantare 2017, Kalisa wahuguwe muri uyu mushinga watewe inkunga na USAID, yagize ati “Kubera ko Meteo Rwanda yari imaze kuduha amakuru ko kiriya gihe twari dufite imvura nkeya, nkanjye wize guhitamo igihingwa nkwiye guhinga nkurikije imvura mfite, icyo gihe nari nahisemo guhinga ibigori, muri byo hari amoko abiri, hari ibya ‘Hybride’, nkurikije ibyo nahuguwe nasanze ibi bifite iminsi 140 ngo byere, kandi bigakenera imvura ya mm580, nkurikije amakuru bari baduhaye iyo mvura ntayari kuboneka, nahisemo guhindura mpinga ibigori bya Tamira kuko byo byerera iminsi 110 byibura nkabona ko imvura nkeya twari dufite yari mm350 na mm400, byo igomba kubyeza. Jye ubu nejeje neza kandi abateye ‘Hybride’ ntacyo babonye kuko imvura yacitse bikiyikeneye”.
Abahinzi bamenye gusesengura amakuru y’iteganyagihe bizeye guhangana n’ingaruka z’imihindagurikire y’ikirere
Undi mujyanama mu buhinzi wagarutse kuri iyi ngingo ni Vedaste wo mu murenge wa Rugarama yashimangiye ko aya makuru yafashije ababihuguriwe bose, gusa ngo bagira imbogamizi zo kutabonera imbuto igihe, akomeza agira ati “Ubundi Tamira ntabwo itanga umusaruro mwinshi nka ‘Hybride’, ariko dukurikije amakuru yari ahari ntabwo yari kwera kuko imvura yari kuzaba nke kandi ikagwa igihe gitoya. Abahuguwe usanga byarabafashije kuko bo bagize amahitamo ajyanye n’amakuru bari bafite bituma beza neza”.
Umukoze w’umurenge wa Gahunga ushinzwe ubuhinzi, madame Ugirimpuhwe Triphonie, nawe yemera ko iki kibazo cy’itinda ry’imbuto cyabayeho koko, gusa ngo kikaba cyarakemutse, aragira ati “Icyo kibazo cyabayeho mu bihe bishize ariko ubu cyarakemutse, bitewe n’uko kwa kuntu tubegera tukuzuza intonde za nkunganire hakiri kare igihembwe kikazatangira intonde zarujujwe zaragejejwe ku bacuruzi b’imbundo n’inyongeramusaruro baratanga komande kare, bituma imbuto n’inyongeramusaruro bizira igihe. Impamvu ubushize iki kibazo cyabayeho hari hariho imihindagurikire y’uburyo bicuruzwa, iryo hindagurika rero niryo ryabikerereje”.
Ugirimpuhwe Triphonie ushinzwe ubuhinzi mu murenge wa Gahunga avuga ko ikibazo cy’itinda ry’imbuto cyakemutse
Dr. Desire Kagabo, umukoze ushinzwe amakuru y’iteganyagihe n’ubuhinzi muri CIAT Rwanda ari nayo yahuguye aba bahinzi binyuze muri Twigire Muhinzi, avuga ko abahereweho bazaba umusemburo bakigisha n’abandi uko bakwifashisha amakuru y’iteganyagihe bakamenya icyo bakwiye guhitamo guhinga batabikoze batomboza, avuga ko uyu mushinga watangiriye mu Karere ka Kayonza, Burera, Nyanza na Ngororero ariko ko intego ari uko ubu bumenyi bwagera kuri buri muhinzi.
Abahinzi bo mu mirenge ya Gahunga, Kinoni na Rugarama yo mu karere ka Burere bahurijwe hamwe basobanurirwa ku kwifashisha iteganyagihe mu buhinzi


text:
Babivuze kuri uyu wa 6 Ukuboza 2017, nyuma yo kuganira na RRA muri gahunda ngarukamwaka y’icyo kigo yo kuganiriza abasoreshwa bashya biyandikishije, hagamijwe kubibutsa amategeko n’amabwiriza agenga ibyo bakora.
Ubusanzwe buri mwaka RRA igira gahunda yo kwegera abasoreshwa, by’umwihariko abakiri bashya ikungurana ibitekerezo na bo ku bijyanye n’uko bakwiye kwitwara mu kazi kabo birinda kugwa mu makosa.
Komiseri ushinzwe imisoro y’imbere mu gihugu muri RRA, Aimable Kayigi Habiyambere, avuga ko abasoreshwa bashya hari inshingano nshya zatangiye kubareba, bityo bahisemo kujya babaganiriza mu rwego rwo kubarinda kugwa mu makosa.
Ati “Twaganiriye n’abasoreshwa muri rusange biyandikishije muri uyu mwaka, hari inshingano rero zitangiye kubareba zijyanye n’imisoro, akaba ari igihe cyo kubakangurira ibyo basabwa gukora bakabimenya, haba hari amategeko atandukanye baba bakeneye gusobanukirwa no kubarinda ko ejo cyangwa ejobundi hari uwagwa mu makosa agahanwa kandi atabigambiriye”.
Habiyambere ashimangira ko iyi gahunda yo kuganiriza abasoreshwa bashya ari ingirakamaro kuko mu myaka yashize hari abagiye bagwa mu makosa bagahanwa kandi barayatewe no kudasobanukirwa.
Bamwe mu basoreshwa bashya bakurikiranye ibyo biganiro, mu bitekerezo batanze n’ibibazo babajije byagaragaje ko hari byinshi bari bakeneye gusobanukirwa bijyanye n’umwuga bakora.
Appolinaire Mpumuro ati “Icyo nashimye cyane ni ibisobanuro byatanzwe kandi mu buryo bwumvikana mu magambo yoroshye, dutashye twishimye dusobanukiwe n’amategeko ndetse n’amabwiriza agenga imisoro mu Rwanda. Turumva tutazapfa kugwa mu makosa kuko twasobanukiwe”.
Umuyobozi wungirije w’urugaga rw’abikorera mu Karere ka Huye, Theogene Ntampaka, yavuze ko abacuruzi bashya bakunze guhura n’inzitizi yo kudasobanukirwa amategeko n’amabwiriza yo gusora ugasanga baguye mu makosa, bahabwa ibihano bagahita bava mu mwuga batawumazemo kabiri.
Ntampaka ati “Urumva iyo umuntu akinjira mu mwuga aba akora asa n’uhuzagurika atazi amategeko, byanze bikunze bimugiraho ingaruka, iyo yishe iitegeko niyo yaba atarizi arahanwa, hari abahanwa rero bagahita bava mu mwuga. Ibiganiro nk’ibi dutanga ku bufatanye na RRA ni ingirakamaro kuko bikuraho izo mbogamizi n’ibibazo byose”.
Mu bindi abasora bashya baganirijweho bahabwa n’ibisobanuro birambuye harimo itangwa ry’inyemezabuguzi ya EBM n’akamaro kabyo.


text:
1 2
Mutwereke Ahobazimurirwa Namazubazaguranirwa Murakoze
Guca akajagari ni ngombwa kuko bizatuma n'igihugu cyacu kirushaho kurangwa n'isuku.ariko c gufata umuntu ufite abana 8 ukamutuza mu nzu y'icyumba kimwe na salon nibwo buryo bwo guca akajagari .ni amahire kuba dufite igihugu kigendera ku mategeko kandi kinarwanya akarengane .ntabwo leta yashyigikira ubujura bwo gukura umuturage ahantu yakuraga imibereho ukamujyana kumutuza mu nzu wita nziza kandi ntamperekeza ahawe kuko abanyarwanda barayamaze ngo "Inzu ni icyo uyiririyemo" nk'icyifuzo rero nibahabwe amafaranga y'ibiorwa byabo bajye kwishakira aho kuba hajyanye n'ingano y'imiryango yabo
Erega abo bacyire bibuke ko natwe turi abantu tutari ibintu cg :amatungo nibyo ufa ta ugatereka aho ushaka kutujyana mubusanza batwihanganire turabyanze
Ayomazu bazayubakire abatishoboye nahubundi umuntu ntiyakubakira uwobari mukiciro kimwe ntahobyabaye! Nibakomeza ububujura nokwamuzehe wacu tuzagerayo
BANNYAHE ??? koko ariko abanyamakuru b igihe muli abanyarwanda cyangwa ? muzasubire muli rya somo (NTIBAVUGA -BAVUGA) uzi ko mwanze kuba bene wacu peee mwigize abavantara peeeee
Ni babahe amafaranga kuko nta tegeko rihari rivuga ko umuntu wimuwe agomba guhabwa indi nzu bigomba kujyana n'amahitamo ye kandi bigakorwa mu bwumvikane. Ese kuki nk'abimuwe mu Rugando aho Convention Center yubatswe ubu bahawe amafaranga ntibajyanwe aho mu Busanza, aho bari ubu bivuga imyato kuko amafaranga bahawe yabagiriye akamaro. Iki kibazo cyo guhabwa inzu isimbura indi kigomba kwigwaho neza umuturage nta komeze gukandamizwa.
Ntabwo MVK yatanga cash mu mafaranga kuko byaba bivuze, guha abaturage rugari bakajya gukora akajagali ahandi. Bagiriwe neza bagiye guhabwa amazu, none ngo cash ?
Erega nubundi izi nZu nshyaa Zizubakwa na cash ndetse nyinshi kandi niza Bannyahe zubatswe nayo Kuki mutabaha cash , l'argent Contre l'argent wana
Hoya harakweye yuko habaho abajyanama bumujyi bakegera abaturage bakabunvisha gahunda leta ifite. Ntabgo bikwiye ko abaturage babaha ama frw kuko urebye uburyo izonzu zubatwsemo nibikoresho biyigize nigihe bazimazemo bahomba kyane kuko ikyasigara ni parcelle. Ibyiza leta ibahe ayandi mazu ajyanye nubushobozi bwabo. Nahubundi kubaha ama frw umuturage yayatamo pe.
Ariko ubundi waguranirwa ute ubutaka bwa nyarutarama ubwo mubusanza nge mbona harubwo abayobozi bigiza nkana bakagirango abaturage nibicucu bitabona igikwiye nibatange kash naho ayo mazu bazayashyire kwisoko uyishaka ayigure naho ibyo kwagura akajagari bagize iturufu ibyobyo sibyo kuko imbaraga zashyizwe mukukarwanya ngewe mbona zihagije kuko ntawe ukikubaka ikindi kdi ntamuntu utuye bannyahe utazi ububi bwako ngo azagasubiramo kereka nibatanga udu franga twintica ntikize bwo cyizaba arikindi kibazo bateje nibatange izonote sizabo nacyane ko umushora mali we yivugirako ibye yabirangije ahubwo uko batinda kugikemura bazisanga bari kwishyura indishyi ya 5% yubukererwe amategeko niyubahirezwe uko ameze.
Ikibazo abaturage bafite giherereye kumitungo yabo bafite ago,afite amazu atatu aho,imwe ayibamo ifite agacyiro ka frw 15.000.000 ,indi ufite 12000.000,indi ifite 8000.000,none uwo muturage uzamwimura umuhe inzu imwe,yaratunze abana be 6,abona minerval muri yamazu abili bakodeshaga indi akayibamo,urumva uzamuha inzu imwe yibyumba 3 na salon ,akazabaho ate ?ESE agacyiro kayo mazu abili yakodeshaga abapanhayi,bazamuha amafr yayo cyangwa bazamuha inzu 3/zingurane zihwanye n,amazu ye yarafite aho? nibabahe amafr ,abashaka inzu baturamo bazababaze ,ubyemeye bazamwubakire.
ibyiza bahabwe kach
Umuntu niba afite uburenganzira bwo gutura aho ashaka mugihugu kuki abaturage bahitirwamo aho gutura muzi twaratuye aha kubera iki? Ntampaka zihari mutange amafaranga nk'ingurane uko amategeko abiteganya ibindi mubyihorere.umujyi wa kigali mureke igitugu n'igitutu ndetse n'iterabwoba mwimure abaturage mubahe ingurane ntan'icyo kuganira gihari naho amazu mwubatse mubusanza ntabwo mwayubatse mwarateganyije kuzagwatira abaturage bazayajyamo murya utwabo bakazasigara iheruheru.
Nanjye ndi abo baturage nakwaka ingurane y'amafaranga ahwanye n'agaciro k'inzu n'indi mitungo mfite muri icyo kibanza ngiye kwimurwamo! Nta gutuzwa aho udashaka kandi ufite uburenganzira busesuye bwo gutura ahantu hose ushatse mu gihugu cyawe.
Bazabaguranire babahe amazu ya Busanza ariko bongereho cash kugira ngo hatagira uhendwa kandi batanasubira mukajyagari.
Ngirango ni byiza kubaha ingurane ya frw kuko nu bundi ushobora gusanga inzu bazubakirwa zishobora kuba zihenze kurusha kiguzi cya mazu yabo.ikindi kandi niba icyo gikorwa cyo kubaka aho hantu cyahawe abashoramari nu kuvuga ko akarere ku mujyi wa kigali nta ruhare gafitemo ko kubwira abantu icyo bashaka niba na baterankunga baziganirira,umujyi mbona bitabareba nimba yarikeneye kububakira yakagombye no kubaka aho ikahatuza abandi baturage batishoboye kuko uwo mushoramari we arimo kuhashora imari ye azashaka kubonamo inyungu iri hejuru.
H.E aza gukorera umuganda kibagabaga Mwamubwiye ko mugiye gushyira kaburimbo mumezi 2 mumihanda yaho harebana na kinyinya none imyaka 2 irihiritse...!! Ubwo agarutse mwamubwira iki ?! Ko mwari mwamutechnitse mwazanye ama machine mwayashyize mumihanda..?!!!! Gasabo nigire icyo ikora rwose birakabije nitwe dusigaye tutagira imihanda myiza ... Naho bitumahe nibahe cash nubwo zaba nke rwose Ariko cash iraruta umuturage ashobora kuba ashaka kujya kwiturira muntara mukamutuza mumujyi kungufu ..! Ejo kubahiriza gahunda zumujyi byamunanira mugatangira ngo yananiranye..! Ngaho kwishyura amasuku , imitekano, nibindi nubwo mucyaro naho bibayo Ariko ntibihenze nka kgli rero hakeneye ubwumvukane.. Murakoze Ariko gasabo pls mugabanye gutechnika umusaza Aba yakoze nawe
Ibi bintu byo guhatira abantu kububakira amazu byavuye he? Umuntu afite uburenganzira ku mutungo we no kuwukoresha icyo ashaka. Rero mujye mubaha amafaranga y'ibyo mushaka gusenya, nabo bajye kwirwanaho. Naho ibyo kubaha amazu, ntawabyemera mwana wa mama
nibabaha amafaranga bazamenyeko bataje akandi kajagari ahandi. kuko bazayatangaho biyubakire nkuko bubatse mbere
Ariko. Barinda bavuga ngo amazi , amategeko agenga iyimurwa yakubahirijwe , nibaduhe ingurane zihwanye n imitungo tuhafite ayo mazi nabo bayubake bayagurishe niba ari abashoramari koko bafite amafaranga sinon nukuduhohotera
1 2


text:
Menya ubusobanuro bwa Pasika mu buzima bwa gikirisito
Yanditswe na
29 March 2018 saa 06:49'
Bene data mbifurije Pasika nziza itari iy’umuhango(umugenzo) ahubwo twibuke Pasika dutekereza icyo ivuze mu mibereho yacu dutekekereza ku gakiza Yesu yaduhaye n’icyo twakora ngo dufatanye na Yesu mu rupfu rwe.
Muri Luka 22:7-13, urasanga Yesu yarategetse gutegurira ibya Pasika mu cyumba cyo hejuru. Bisobanuye ko ashaka ko tumutegurira mu mutima. Aho ni ho ashaka ko tumutegurira ngo asangire natwe ibya Pasika.
Muri Egiputa, Imana yategetse ko mu gutegura Pasika basiga amaraso ku nkomanizo(linton) z’ umuryango(Kuva 12). Uwari kuvuga ngo njye ntibindeba ntasigeho amaraso, umwana we w’imfura yari gupfa.
Icyo gihe Pasika yasobanuraga “Kunyurwaho” cyangwa gutambukwaho n’umurimbuzi. Biblia itubwira ko abari muri Kirisito Yesu bose nta teka bazacirwaho, nta rubanza ruzabatsinda kandi umuririmbyi umwe yaravuze ngo “Uwiteka umucamanza iyo ambonyeho amaraso ntancira urubanza rubi anyita ukiranuka”.
Bivuze ngo umunsi impanda yavuze bikazasanga utariho ikimenyetso cy’amaraso y’ Umwana w’ intama uzarimbuka by’ iteka.
Ngiye guhuza ijambo twasomye n’ ubuzima bwacu bwa buri munsi bw’ ubukirisito uraza kumva Pasika icyo imaze mu kubaho kwacu cyangwa uko wayitegura.
Ahantu Yesu yageragerejwe hari hasobanuye izina rye neza kuko wari umurima bengeramo amavuta(Bakamuriramo amavuta), kandi Kirisito nawe byasobanuraga uwasizwe(Yesaya 61:1). Gukamura amavuta birababaza, uwabaza amavuta yamubwira ko yababaye mu kuyakamura bayatandukanya n’ amazi.
Reka mbanze mvuge agaciro k’ayo mavuta:
A)Yari afite agaciro gakomeye, uwabaga ayafite yabaga afite ikinjiza amadovize kuko n’ubu arahenda cyane, b) Bayakoresha mu kwimika abami n’ abatambyi(1 Samweli 16:1), c) akiza abarwaye (Yakobo 5:13-14); d) Yomora ibikomere (Gutegeka kwa Kabiri 33:24).
Nimubona umuntu ahagaze akabwiriza mwese mugafashwa, cyangwa akorera Imana burya aba afite ahantu yakamuriwe kuko ayo mavuta ntapfa kuboneka aragoye kuboneka bisaba gukamurwa cyane. Iyo turirimba ngo mvugutira kandi uncure inkamba zimvemo ntuba uzi icyo uvuze kuko iyo bavutira icyuma ngo bagicure bakoresha umuriro kandi kugikubita inyundo birababaza ariko hakavamo umutako cyangwa igikoresho cyiza. Na Yesu I Getsemani yarababaye cyane ariko ubu ari gukiza isi yose, amen.
Abigishwa bageze aho, Yesu arababwira ngo nimwe mwihangananye na njye mu byo nageragejwe byose nanjye mbabikiye ubwami.
Sinzi wowe aho uri kugeragerezwa( gukamurwa), birashoboka ko ari ubushomeri, inzara, kuvugwa nabi, urugo rukugoye, guta agaciro cyagwa gucishwa bugufi ariko ngufitiye inkuru nziza niwihangana uzavamo umeze nka Zahabu uhenda nk’ amavuta ya Elayo uri “UWASIZWE”, nuhagarara uvuga ubuhamya isi yose izafashwa.
Ibyo Imana idukamuramo ni imirimo ya kamere(Abagaratiya 5:19-21) kuko muzi ko umuntu wa kamere atabasha kunezeza Imana(Abaroma 8:8) bityo mwese muzi ko bose bakoze ibyaha ntibashyikira ubwiza bw’ Imana(Abaroma 3:23) yamara kugutunganya ukazagera igihe ukundisha Uwiteka ubwenge bwose n’ umutima wose n’ imbaraga zose, ugakura amaso ku bintu byose ukayahanga Yesu akaba uwa mbere muri byose niho Paulo yavuze ngo: “Isi yambereye ikibambwe nanjye nyibera ikibambwe”, utemeye gukamurwa uzakomeza gukunda isi kandi iri gushirana n’ukwifuza kwayo.
Bagezeyo yabwiye abigishwa ngo musenge mutajya mu moshya ariko bahita basinzira. Iyo umuntu ari mu bihe bikomeye byo gucurwa(gukamurwa) biba bisaba ngo asenge cyane kuko adasenze amoshya aba ari menshi, amajwi y’ ibicantege akubwira ko ntacyo uzageraho, ko Imana itagukunda, ko iyo iba igukunda wari kuba warageze ku byo abandi bagezeho ariko iyo usenze wumva ijwi ry’ Imana riguhumuriza rikubwira ngo “ntutinye ndi kumwe nawe”(Yesaya 43) ukumva urakomejwe n’ Imana, birasaba ko usenga.
Yesu abonye batangiye gusinzira yegera imbere ho hato nk’ahaterwa ibuye asenga wenyine. Ni ukubera iki yabasize? Abantu batangiye kumusinzirana yarabajyanye kumufasha bari kumuca intege.
Pastor Desire Habyarimana
Nagira ngo ngusabe mu kigeragezo uzajye wegera imbere a)Kugirango uvugane n’ Imana nta bigusakuriza, biguca intege b)Kugirango witandukanye n’ inshuti zisinziriye kuko Yobu zaramubwiye ngo kuba ari kugeragezwa ni igihano cy’ Imana ariko ntihageragezwa uri mu gihano gusa ahubwo abageragezwa nk’uko Imana ishaka babitse ubugingo bwabo, umuremyi wo kwizerwa bagume bakore ibyiza, amen.
Daniel amenye ko bamugambaniye yahise asenga 3 ku munsi niba wasengaga rimwe mu mahoro nujya kuri Erayono gukamurwa uhite usenga 2 uzahavana imbaraga z’ Imana.
Gusenga n’ubwo Imana itahita ibikora uwo mwanya ariko ikaguha imbaraga zo kubikomereramo ukazabivamo udacumuye ku Mana. Ese ibigeragezo urimo byakwegereje Imana cyangwa byaguteye kujya kure y’ Imana?
Yesu agezeyo yabwije ukuri Data ati umutima wari ukunze ariko umubiri ufite intege nke. Data akunda abamubwiza ukuri uko bimeze. Imana yahise imwohererereza abamalaika bamwongera imbaraga kuko yari yabwiye Imana ukuri kuri mu mutima ariko wowe urakirwanira. Yesu we yavuze ngo muze mwese abarushye n’abaremerewe munsange mbaruhure.
Agarutse ku bigishwa asanga basinzirijwe n’ umubabaro. Mwari muzi ko abakristo benshi basinziriye? Abantu basinzirijwe n’ imibereho ikomeye, ibyo babuze mu buzima bwabo, imibereho mibi yababayeho, ibigeregezo barimo n’ ibindi ariko mu bibaho byose twari dukwiye kuba maso. Kuko Yesu niyima tuzimana nawe, amen.
Mu mwanya muto Yesu amaze guhabwa imbaraga agarutse asanga basinziriye na none haba haje igitero kiyobowe na Yuda.
Ndashaka kuvuga ku bantu 2: Uwasenze mu kigeregzo agahabwa imbaraga n’uwageragejwe agasinzira. Yesu yari yahawe imbaraga abonye Yuda aramubwira ati: “Yuda icyo ukora ugikore vuba kuko kiranzanira promotion kiramvana ku rwego rumwe kingeze ku rundi kandi kiratuma ncungura isi yose”. Yari afite ihishurirwa ko agiye gucungura itorero bituma arenze amaso umusaraba abona ibyishimo yakijije isi yose bituma akomera nk’uwahawe imbaraga n’ Imana.
Kuko igitero cyaje Petero asinziriye, yakangutse aca amatwi. Iyo ni yo mikangukire y’ umuntu watewe asinziriye mu bugingo. Yewe usinziriye, kanguka Kristo abone uko akumurikira(Yesaya 51:9 Yesaya 52:1-2 Abefeso 5:14)
Nudakanguka, Yuda(Satani) azamukanye n’igitero cy’ ubusambanyi, cy’ ubukene, ikije kugusenyera urugo, cyo kugukura mu kazi, cyo gutuma uva mu itorero. Ba maso usenge wambare imbaraga z’ Imana ukanguke urwane intambara nziza urinde ibyo kwizerwa nyuma Yesu nazuka muzimana kandi uzazukana irindi yerekwa, andi mavuta ubundi buhanuzi ikindi cyubahiro, ukundi gukomera, amen.
Pastor Desire@agakiza.org
PASIKA NZIZA!


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
par Bangambiki
Kureshya umugabo ntibyoroshye nk'uko benshi batekereza. Abagabo benshi ntibakunda abagore cyane cyangwa igituba nk'uko bikunze kuvugwa. Hari abagabo baba bihagazeho bakomeye ku migambi yabo. Kureshya umugabo ni ugushobora gutuma yibagirwa icyubahiro cye, akibagirwa kuba inyangamugayo, umugore we, ndetse rimwe na rimwe n'ubuzima bwe ngo agushimishe.
Nubwo akenshi ubwiza bw'umugore cyangwa umukobwa bufite uruhare mu kureshya umugabo, akenshi abashobora kureshya abagabo babifashwamo n'ubuhanga bafite mu kumenya igishobora kugusha umugabo mu buryo bworoshye.
1.Abagabo Bakunda Icyubahiro
Mwereke ko umwubashye. Mwereke ko ari umwami mu buzima bwawe. Ko avuga rikijyana.Ibyo avuze byose jya ubyemera n'ikimenyetso cy'umutwe. Jya umutera imbaraga igihe yacitse intege isi itamwumva. Ntukigaragaze nk'ushaka kumugira inama y'ibyo akora cyangwa ngo umuhinyuze mu bitekerezo bye.Jya umwemerera ko amafuti y'umugabo ari bwo buryo bwe.Mureke avuge uko ashaka utamuciye mu ijambo.Jya umubwira ko ari igitangaza, ko afite imbaraga kandi ko ibyo agambira azabigeraho. Niba afite ibibazo muterere agaparu aseke. Ibi byose ubikoze yabigukundira kuko abagabo benshi babayeho nabi:ntibubahwa n'abagore babo, bahozwa ku nkeke ku buryo bumva ntacyo bamaze. Iyo ushoboye kumvisha umugabo ko uri umugore wubaha kandi umwumva ntacyo yakugurana. Nguko uko abagore batwara abagabo b'abandi, noneho nyirantabwa ati ni amarozi.
2.Abagabo Bakunda Umugore Ufite Isura Nziza
Niba ufite gahunda yo kureshya umugabo runaka itunganye wiyiteho ku mubiri. Wambare imyenda igezweho kandi migufi. Umugabo aba ashaka kureba intege, umukondo n'ahandi. Ariko ntugomba kwambara ubusa burundu yatekereza ko uri indayi kandi wabonywe na benshi. Nta mugabo ukunda ibyo. Ushobora kwitesha akantu ukagatora, akareba uko wariboye!Ushobora kumufata mu kiganza, cyangwa ukamwegama mu gatuza. Bituma yumva amashanyarazi amwirutsemo. Ariko ntugomba guhita ubikora ako kanya ntagihe muramarana. Buri gihe ugomba kwirinda ko akubona nk'indayi cyangwa ko umukeneye cyane. Iyo umugabo amenye ko umukeneye cyane arushaho kwiburisha. Menya ka parfum kawe.Abagabo bakunda umugore uhumura neza. Umugore ni ururabo.
3.Mutere amatsiko
Mushobora guhana gahunda y'aho muzahurira ukiyica kugira ngo akwifuze cyane. Ariko waboneka nyuma yaho ugasaba imbabazi ubikuye ku mutima. Abagabo barabikunda.
4.Gira itandukaniro n'abandi Bagore
Niba ushaka kureshya umugabo ugomba kwigaragaza ko utandukanye n'abandi bagore. Irinde kugira icyo umusaba ahubwo wihatire kumwereka ko uri aho kugira ngo umugushe neza kandi agire amahoro yaburiye ahandi. Gerageza kumwereka ko ushobora kumubera ubuhungiro. Ni cyo umugabo aba ashaka mu mugore.
Amareshyamugeni si yo amutunga. Kureshya umugabo ni ukumwumvisha ko ari wowe mugore wenyine umukwiriye kandi wamurangiriza ibibazo, akagutekereza cyane kandi akumva akwifuje muri aka kanya. Nyamara ariko kugira ngo uru rukundo rw'akanya gato rurambe bisaba ko uhora ushyira mu bikorwa izi ngingo mu gihe cyose muri kumwe.
INKURU BISA
Uko Umugore Areshya Umugabo
Inkingi Zo Kubaka Urugo Ruhire I
Inkingi Zo Kubaka Urugo Ruhire II